open-index/open-wikipedia-markdown huggingface dataset:
જુલાઇ ૨૧

**૨૧ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૨મો (લિપ વર્ષ દરમ્યાન ૨૦૩મો) દિવસ છે. આ દિવસ 

પછી વર્ષ પુરું થવામાં ૧૬૩ દિવસ બાકી રહે છે.

## મહત્વની ઘટનાઓ 
* ૩૫૬ ઇ.પૂ. – આર્ટેમિસનું દેવળ, વિશ્વની સાત પ્રાચીન અજાયબીઓમાંની એક ને આગ લગાડી બાળી મુકાયું.
* ૧૯૬૦ – સિરિમાવો ભંડારનાઇકે શ્રીલંકાના વડા પ્રધાન તરીકે ચૂંટાયા, તેઓ વિશ્વના પ્રથમ મહિલા વડાપ્રધાન બન્યા.
* ૧૯૬૯ – નીલ આર્મસ્ટ્રોંગ (Neil Armstrong) અને એડવિન એલ્ડ્રિન (Edwin "Buzz" Aldrin), એપોલો ૧૧ કાર્યક્રમ અંતર્ગત, ચંદ્રની ધરતી પર ડગ માંડનાર પ્રથમ માનવો બન્યા.
* ૧૯૭૦ – ૧૧ વર્ષના બાંધકામ પછી ઇજિપ્તમાં આસ્વાન બંધ પૂર્ણ થયો.
* ૧૯૮૩ – વિશ્વનું સૌથી નીચું તાપમાન વોસ્ટોક સ્ટેશન, એન્ટાર્કટીકા ખાતે −૮૯.૨ °સે (−૧૨૮.૬ °ફે) નોંધાયું.
* ૨૦૦૮ – રામ બરાન યાદવને નેપાળના પ્રથમ રાષ્ટ્રપતિ જાહેર કરવામાં આવ્યા.

## જન્મ 
* ૧૮૯૯ – અર્નેસ્ટ હેમિંગ્વે, અમેરિકન નવલકથાકાર, ટૂંકી વાર્તા લેખક અને પત્રકાર, નોબેલ પુરસ્કાર વિજેતા (અ. ૧૯૬૧)
* ૧૯૧૧ – ઉમાશંકર જોષી, ગુજરાતી સાહિત્યકાર અને લેખક (અ. ૧૯૮૮)
* ૧૯૧૨ – અવિનાશ વ્યાસ, ભારતીય સંગીત નિર્દેશક, ગીતકાર અને ગુજરાતી સિનેમાના ગાયક (અ. ૧૯૮૪)
* ૧૯૩૦ – આનંદ બક્ષી, ભારતીય ગીતકાર (અ. ૨૦૦૨)
* ૧૯૩૬ – બહેચરભાઈ પટેલ, ગુજરાતી લેખક અને વિવેચક 
* ૧૯૪૦ - શંકરસિંહ વાઘેલા, રાજકારણી અને ગુજરાતના ૧૨મા મુખ્યમંત્રી.
* ૧૯૪૭ – ચેતન ચૌહાણ, ભારતીય ક્રિકેટર અને રાજકારણી (અ. ૨૦૨૦)

## અવસાન 
* ૨૦૦૧ – શિવાજી ગણેશન, તમિલ અભિનેતા (જ. ૧૯૨૭) 
* ૨૦૦૯ – ગંગુબાઇ હંગલ, પ્રસિધ્ધ ભારતીય શાસ્ત્રીય ગાયિકા. (જ.૧૯૧૩)
* ૨૦૨૦ – લાલજી ટંડન, ભારતીય રાજકારણી (જ. ૧૯૩૫)
* ૨૦૨૧ – અરવિંદ રાઠોડ, ગુજરાતી નાટ્યમંચ અને ચલચિત્ર અભિનેતા (જ. ૧૯૪૧)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:જુલાઇ
જુલાઇ ૧૯

**૧૯ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૦મો (લિપ વર્ષ દરમ્યાન ૨૦૧મો) દિવસ છે. આ દિવસ પછી વર્ષ પુરું થવામાં ૧૬૫ દિવસ બાકી રહે છે.

## મહત્વની ઘટનાઓ 
* ૧૯૫૨ – ફિનલેન્ડના હેલસિન્કીમાં સમર ઓલમ્પિક્સનો ઉદ્‌ઘાટન સમારોહ યોજાયો.
* ૧૯૬૯ – ભારત સરકાર દ્વારા બેંકોનું રાષ્ટ્રીયકરણ.
* ૧૯૭૬ – નેપાળમાં સાગરમથ્થા રાષ્ટ્રીય ઉદ્યાન (Sagarmatha National Park)ની રચના કરાઇ.
* ૧૯૭૭ – વિશ્વનું પ્રથમ જીપીએસ સિગ્નલ *નેવિગેશન ટેકનોલોજી સેટેલાઇટ ૨* (એનટીએસ-II) દ્વારા પ્રસારિત કરવામાં આવ્યું હતું જે સીડર રેપિડ્સ, આયોવાના (Cedar Rapids, Iowa રોકવેલ કોલિન્સ ([Rockwell Collins) ખાતે સવારે ૧૨:૪૧ વાગ્યે પ્રાપ્ત થયું હતું.
* ૧૯૮૦ – મોસ્કોમાં સમર ઓલમ્પિક્સનું ઉદ્‌ઘાટન થયું.
* ૧૯૮૩ – કમ્પ્યૂટર ટોમોગ્રાફી (સીટી) સ્કેનમાં માનવ મસ્તિષ્કનું પ્રથમ ત્રિપરિમાણીય પુનર્નિર્માણ પ્રકાશિત થયું.

## જન્મ 
* ૧૮૨૭ – [મંગલ પાંડે, ભારતનાં સ્વતંત્રતા સેનાની (અ. ૧૮૫૭) 
* ૧૮૯૯ – બલાઈચંદ મુખોપાધ્યાય, ભારતીય ચિકિત્સક, લેખક, કવિ અને નાટ્યકાર (અ. ૧૯૭૯)
* ૧૯૩૮ – જયંત નાર્લિકર (Jayant Narlikar), ભારતીય ખગોળભૌતિક વૈજ્ઞાનિક 
* ૧૯૪૨ – મધુ રાય, ગુજરાતી વાર્તાકાર, નવલકથાકાર, નાટ્યકાર
* ૧૯૫૫ – રોજર બિન્ની, ભારતીય ક્રિકેટર
* ૧૯૫૯ – શુભાંગી કુલકર્ણી, ભારતીય મહિલા ક્રિકેટર
* ૧૯૬૧ – હર્ષા ભોગલે, ભારતીય પત્રકાર અને ક્રિકેટ કોમેન્ટેટર
* ૧૯૯૮ – વિશ્વરાજ જાડેજા, ક્રિકેટર

## અવસાન 
* ૨૦૧૫ – લાલુભા જાડેજા, ભારતીય ક્રિકેટર (જ. ૧૯૨૨)

## તહેવારો અને ઉજવણીઓ 
* બૅંક રાષ્ટ્રીયકરણ દિવસ

## બાહ્ય કડીઓ 
* બી.બી.સી.(BBC): આજનો દિવસ
* કેનેડા દેશમાં આ દિવસ 
----

શ્રેણી:જુલાઇ
સીમેલ (તા.નસવાડી)

**સીમેલ (તા.નસવાડી)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા પૂર્વ  ભાગમાં આવેલા નસવાડી તાલુકામાં આવેલું એક  ગામ છે. સીમેલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ,  તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્યત્વે આદિવાસી લોકો વસવાટ કરે છે.

શ્રેણી:નસવાડી તાલુકો
જુલાઇ ૨૦

**૨૦ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૧મો (લિપ વર્ષ દરમ્યાન ૨૦૨મો) દિવસ છે. આ દિવસ પછી વર્ષ પુરું થવામાં ૧૬૪ દિવસ બાકી રહે છે.

## મહત્વની ઘટનાઓ 
* ૧૯૦૩ – ફોર્ડ (Ford) મોટર કંપનીએ તેમની પ્રથમ મોટરકાર બહાર પાડી.
* ૧૯૦૫ – લૉર્ડ કર્જન દ્વારા બંગાળ વિભાજનની ઘોષણા કરવામાં આવી.
* ૧૯૦૮ – વડોદરાના મહારાજા સયાજીરાવ ગાયકવાડ ત્રીજા દ્વારા વડોદરા રજવાડામાં બેંક ઓફ બરોડાની સ્થાપના કરવામાં આવી.
* ૧૯૬૦ – શ્રીલંકામાં, શિરીમાવો ભંડારનાયકે ચુંટાઇ આવ્યા. તેઓ વિશ્વના પ્રથમ ચુંટાયેલા મહિલા વડાપ્રધાન બન્યા.
* ૧૯૬૮ – શિકાગોના સોલ્જર ફિલ્ડ ખાતે પ્રથમ આંતરરાષ્ટ્રીય વિશેષ ઓલિમ્પિક ગ્રીષ્મ રમતોત્સવનું આયોજન કરવામાં આવ્યું, જેમાં બૌદ્ધિક વિકલાંગતા ધરાવતા લગભગ ૧,૦૦૦ એથ્લીટ્સે ભાગ લીધો.
* ૧૯૬૯ – એપોલો કાર્યક્રમ: એપોલો ૧૧ સફળતાપૂર્વક ચંદ્રની ધરતી પર ઉતર્યું. અમેરિકન નીલ આર્મસ્ટ્રૉંગ અને બઝ એલ્ડ્રિન ચંદ્ર પર ચાલનાર પ્રથમ મનુષ્ય બન્યા.
* ૧૯૬૯ – મોહમ્મદ હિદાયતુલ્લાએ ભારતના વચગાળાના રાષ્ટ્રપતિ તરીકેનો પદભાર સંભાળ્યો.
* ૧૯૭૬ – વાઇકિંગ ૧ યાને સફળતાપૂર્વક મંગળ પર ઉતરાણ કર્યું.
* ૧૯૮૯ – બર્માના શાસક જુન્ટાએ વિપક્ષી નેતા ડાઉ આંગ સાન સૂ કીને નજરકેદ કર્યા.
* ૨૦૦૫ - સજાતિય લગ્નને કાનૂની માન્યતા આપનાર, કેનેડા વિશ્વનો ચોથો દેશ બન્યો.
* ૨૦૧૫ – અમેરિકા અને ક્યુબાએ પાંચ દાયકા બાદ સંપૂર્ણ રાજદ્વારી સંબંધો ફરી શરૂ કર્યા.

## જન્મ 
* ૧૯૧૩ – સાવિત્રી ખાનોલકર, ભારતના સર્વોચ્ચ લશ્કરી સન્માન પરમવીર ચક્રની ડિઝાઇન માટે જાણીતા ડિઝાઇનર (અ. ૧૯૯૦)
* ૧૯૧૯ – એડમંડ હિલેરી, હિમાલય સર કરનારા પ્રથમ પર્વતારોહીઓ પૈકીના એક (અ. ૨૦૦૮)
* ૧૯૨૯ – રાજેન્દ્ર કુમાર (Rajendra Kumar), ભારતીય અભિનેતા (અ. ૧૯૯૯)
* ૧૯૩૧ – શકુંતલા કરંદીકર, મરાઠી લેખિકા અને દાનવીર (અ. ૨૦૧૮) 
* ૧૯૫૦ – નસીરુદ્દીન શાહ (Naseeruddin Shah), ભારતીય અભિનેતા
* ૧૯૭૬ – દેબાષિશ મોહન્તી (Debashish Mohanty), ભારતીય ક્રિકેટર 

## અવસાન 
* ૧૯૬૫ – બટુકેશ્વર દત્ત, ભારતીય ક્રાંતિકારી (જ. ૧૯૧૦)
* ૧૯૭૨ – ગીતા દત્ત, ભારતીય ગાયિકા અને અભિનેત્રી (જ. ૧૯૩૦)
* ૧૯૭૩ – બ્રુસ લી, અમેરિકન અભિનેતા અને માર્શલ આર્ટિસ્ટ (જ. ૧૯૪૦)
* ૧૯૭૪ – કમલ દાસગુપ્તા, બંગાળી સંગીત નિર્દેશક, સંગીતકાર અને લોકકલાકાર (જ. ૧૯૧૨)
* ૧૯૮૨ – મેડેલીન સ્લેડ, ભારતીય સ્વતંત્રતા ચળવળના નેતા, મહાત્મા ગાંધીના અનુયાયી (જ. ૧૮૯૨)
* ૨૦૧૦ – અમિત જેઠવા, ભારતીય પર્યાવરણવાદી અને સામાજિક કાર્યકર્તા (જ. ૧૯૭૫)
* ૨૦૧૪ – નાનકભાઈ મેઘાણી, ઝવેરચંદ મેઘાણી અને તેમના પ્રથમ પત્ની દમયંતિબેનના પુત્ર (જ. ૧૯૩૧)

## તહેવારો અને ઉજવણીઓ 
* આંતરરાષ્ટ્રીય શતરંજ દિવસ (International Chess Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
ભીખુદાન ગઢવી

**ભીખુદાનભાઈ ગઢવી** એ ભારત દેશના પશ્ચિમ ભાગમાં આવેલા ગુજરાત રાજ્યનાં જુનાગઢ શહેરનાં વતની છે. તેઓ ગુજરાતી લોક-સાહિત્યનાં એક ખૂબ જ જાણીતા કલાકાર છે. તેઓનાં લોકસાહિત્યને લગતા કાર્યક્રમો, કે જેને ગુજરાતીઓ લોક-ડાયરો કહે છે. આ પ્રકારના કાર્યક્રમો માત્ર ગુજરાત રાજ્યમાં જ નહીં, પરંતુ ભારત સહિત વિદેશોમાં પણ થાય છે. આ કાર્યક્રમોમાં તેઓ ભારતીય અને તેમાં ખાસ કરીને ગુજરાતની સંસ્કૃતિ, લોક-સાહિત્ય, પૌરાણીક વાતો, કરુણરસ અને માર્મિક હાસ્ય વગેરે અસ્ખલિતપણે પીરસી બધા લોકોને મંત્રમુગ્ધ કરે છે.

## પરિયચ
ભીખુદાન ગઢવીનો જન્મ પોરબંદર જિલ્લાના કુતિયાણાના ખીજદડ ગામે ૧૯ સપ્ટેમ્બર ૧૯૪૮ના રોજ થયો હતો. તેઓ જૂનાગઢ જિલ્લાના કેશોદ તાલુકાના માણેકવાડા ગામના વતની છે. હાલ તેઓ જુનાગઢ ખાતે રહે છે.

## સન્માન
ભારત સરકાર દ્વારા ભીખુદાન ગઢવીને *ભારતીય સંગીત નાટક અકાદમી પુરસ્કાર* અને પદ્મશ્રી પુરસ્કાર અપાયો છે. આ ઉપરાંત તેમને કાગ પુરસ્કાર પણ સન્માનિત કરવામાં આવ્યા છે.

## સંદર્ભ
## બાહ્ય કડીઓ 
* વિડીયો:
** લોકડાયરો વિડીયો - ભીખુદાન ગઢવી ભાગ-૧
** લોકડાયરો વિડીયો - ભીખુદાન ગઢવી ભાગ-૨
** લોકડાયરો વિડીયો - ભીખુદાન ગઢવી ભાગ-૩
** લોકડાયરો વિડીયો - ભીખુદાન ગઢવી ભાગ-૪
** લોકડાયરો વિડીયો - ભીખુદાન ગઢવી ભાગ-૫
** લોકડાયરો વિડીયો - ભીખુદાન ગઢવી ભાગ-૬
** લોકડાયરો વિડીયો - ભીખુદાન ગઢવી ભાગ-૭
** લોકડાયરો વિડીયો - ભીખુદાન ગઢવી ભાગ-૮

શ્રેણી:કલાકાર
શ્રેણી:ભજનીક
શ્રેણી:ગુજરાતી વ્યક્તિત્વ
શ્રેણી:પદ્મશ્રી પુરસ્કાર વિજેતાઓ
શ્રેણી:૧૯૪૮માં જન્મ
ગંગુબાઇ હંગલ

**ગંગુબાઇ હંગલ** (કન્નડ ભાષા:ಗಂಗೂಬಾಯಿ ಹಾನಗಲ್) (માર્ચ ૫ ૧૯૧૩ &nbsp;– જુલાઇ ૨૧ ૨૦૦૯), ભારતીય શાસ્ત્રીય સંગીતની ખયાલ (khyal)શૈલીનાં ગાયિકા હતા, તેઓ તેમનાં ઉંડા અને બુલંદ અવાજ માટે જાણીતા હતા.  હંગલ 'કિરાના ઘરાના' (Kirana gharana)નાં નોંધનીય સભ્યોમાંના એક હતા.
## જીવન 
ગંગુબાઇ હંગલનો જન્મ કર્ણાટકનાં ધારવાડ ગામે, ખેતીકામ કરનાર,'ચિક્કુરાવ નાદીગર' (Chikkurao Nadiger) અને કર્ણાટકી સંગીતનાં ગાયિકા,અંબાબાઇ, નેં ત્યાં થયેલો.  અને તેમનું કુટુંબ, ૧૯૨૮માં, હુબલી રહેવા ગયું. 
## સંગીત 
હંગલનું કુટુંબ નીચા કુળનું ગણાતું અને તે સમયે સ્ત્રીઓ માટે ગાયન એક અયોગ્ય વ્યવસાય ગણાતો.૱ હંગલે આ સમસાઓનો સામનો કરી ગાયન માં પોતાની કારકીર્દી બનાવી. તેઓએ કર્ણાટક વિદ્યાપીઠમાં માનાર્હ પ્રાધ્યાપક તરીકે સેવા આપી.  તેમને ૨૦૦૨માં ભારતનું સર્વોચ્ચ ખિતાબ પદ્મ વિભૂષણ અર્પણ કરાયું હતું. તેમણે પોતાનો છેલ્લો કાર્યક્રમ માર્ચ ૨૦૦૬માં તેમની ૭૫ વર્ષની ઉંમર ઓળંગવા પર આપ્યો. તેમણે ૨૦૦૩માં મૅરો કેન્સરને માત આપી હતી. તેઓ ૨૧ જુલાઈ ૨૦૦૯માં હૃદયરોગના હુમલાથી ૯૬ વર્ષની વયે અવસાન પામ્યા. તેમણે અંગ દાન ના સંદેશને ફેલાવવા નેત્ર દાન કર્યાં

## કાર્ય 
તેઓની આત્મકથાનું નામ *"મારા જીવનનું સંગીત"* (*Nanna Badukina Haadu*) છે.    . 
## સન્માન 
ગંગુ બાઈ હંગલને ઘનાં સન્માન મળ્યાં:
•	કર્ણાટક સંગીત નૃત્ય અકાદમી પુરસ્કાર, ૧૯૬૨ 
•	પદ્મ ભુષણ, ૧૯૭૧[૭] 
•	પદ્મ વિભુષણ, ૨૦૦૨[૭] 
•	સંગીત નાટક અકાદમી પુરસ્કાર, ૧૯૭૩[૧૧] 
•	સંગીત નાટક અકાદમી ફેલોશીપ, ૧૯૯૬-
કર્ણાટક રાજ્ય સરકરે હંગલના મૃત્યુ પર બે દિવસનો શોક જાહેર કર્યો ધારવાડ જિલ્લાના કમિશનરે ૨૨ જુલાઈએ રાજકીય અંતિમ સંસ્કાર ની ઘોષણા કરી. 

## વધુ વાંચન 
* *The song of my life*. As told to Mr. N.K.Kulkarni, translated into English by G.N.Hangal

## સંદર્ભ 
## બાહ્ય કડીઓ 
* 
* *ગંગુબાઇ હંગલ* વિસ્તૃત જીવનચરિત્ર
* ગંગુબાઇ હંગલનાં ૯૪માં જન્મદિનની ઉજવણી 

શ્રેણી:ભારતીય ગાયકો
શ્રેણી:શાસ્ત્રીય સંગીત
શ્રેણી:વ્યક્તિત્વ
શ્રેણી:૧૯૧૩માં જન્મ
શ્રેણી:પદ્મવિભૂષણ પુરસ્કાર વિજેતાઓ
શ્રેણી:પદ્મભૂષણ પુરસ્કાર વિજેતા
શ્રેણી:૨૦૦૯માં મૃત્યુ
ઉરુગ્વે

right| ઉરુગ્વે (દક્ષિણ અમેરીકા)
**ઉરુગ્વે** દક્ષિણ અમેરીકામાં આવેલો એક દેશ છે. ઉરુગ્વેમાં સ્પેનીશ ભાષામાં વહેવાર ચાલે છે. દેશની રાજધાની તેમ જ સૌથી મોટું શહેર મોન્ટેવિડિઓ છે. ઉરુગ્વેની સરહદ પર બે મોટા દેશો બ્રાઝિલ તેમ જ આર્જેન્ટીના આવેલા છે. આમ તો ઉરુગ્વે દક્ષિણ અમેરીકાનો બીજા ક્રમે આવતો સૌથી નાનો દેશ છે. માત્ર એક દેશ સુરીનામનું ક્ષેત્રફળ ઉરુગ્વે કરતાં ઓછું છે, તે દક્ષિણ અમેરીકાનો સૌથી નાનો દેશ છે. અહીંનું ભૂપૃષ્ઠ મોટેભાગે સમતળ છે, જ્યાં ખાસ કરીને ખેતરો આવેલાં છે.

## બાહ્ય કડીઓ 
* યૂરુગુયાન સરકાર પોર્ટલ 

શ્રેણી: દક્ષિણ અમેરિકાના દેશો
શ્રેણી:દેશ
જુલાઇ ૨૩

**૨૩ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૧મો (લિપ વર્ષ દરમ્યાન ૨૦૨મો) દિવસ છે. આ દિવસ પછી વર્ષ પુરું થવામાં ૧૬૪ દિવસ બાકી રહે છે.

## મહત્વની ઘટનાઓ 
* ૧૯૦૩ – ફોર્ડ મોટર કંપનીએ તેમની પ્રથમ કારનું વેચાણ કર્યું.
* ૧૯૨૬ – 'ફોક્ષ ફિલ્મે' 'ફિલ્મ' (કચકડાની પટ્ટી) પર ધ્વનિમુદ્રણ કરવા માટેની 'મુવિટોન ધ્વનિ પ્રણાલી'ના પેટન્ટ અધિકારો ખરીદ્યા.
* ૧૯૨૭ – ભારતીય પ્રસારણ કંપનીનું પહેલું સ્ટેશન મુંબઈમાં પ્રસારિત થયું.
* ૧૯૬૨ – 'ટેલસ્ટાર' (Telstar) ઉપગ્રહે, એટલાન્ટીક મહાસાગર પાર પ્રથમ ટેલિવિઝન પ્રસારણનાં મોજાં પ્રસારિત કર્યા. 
* ૧૯૮૩ – તમિલ ટાઇગરો દ્વારા ૧૩ શ્રીલંકન સેનાના જવાનોની હત્યા સાથે શ્રીલંકામાં ગૃહયુદ્ધની શરૂઆત થઇ. 'બ્લેક જુલાઇ'થી ઓળખાનાર, સરકારી આયોજન હેઠળ થયેલ તબાહીમાં લગભગ ૧૦૦૦ તમિલોનો બલિ લેવાયો, અંદાજે ૪,૦૦,૦૦૦ તમિલો સમુદ્રપાર પડોશી ભારતના તમિલ નાડુ રાજ્યમાં ભાગી ગયા અને ઘણા અન્યોએ યુરોપ અને કેનેડામાં શરણ લીધું.
* ૧૯૯૨ – અબખાઝિયાએ જ્યોર્જિયાથી સ્વતંત્રતાની ઘોષણા કરી.
* ૧૯૯૫ – હેલ-બોપ ધૂમકેતુ શોધાયો અને ત્યાર પછી લગભગ એક વર્ષમાં તે નરી આંખે દેખાયો.

## જન્મ 
* ૧૮૫૬ – લોકમાન્ય ટિળક, ભારતનાં સ્વાતંત્ર્ય સેનાની (અ. ૧૯૨૦)
* ૧૯૦૬ – ચંદ્રશેખર આઝાદ, ભારતીય ક્રાંતિકારી (અ. ૧૯૩૧)
* ૧૯૪૧ – સર્જિયો માત્તારેલા, ઇટાલિયન રાજકારણી અને વકીલ, ઇટાલીના ૧૨મા પ્રમુખ
* ૧૯૬૧ – મિલિંદ ગુણાજી, ભારતીય અભિનેતા, મોડેલ, ટેલિવિઝન શો હોસ્ટ અને લેખક 
* ૧૯૭૩ – હિમેશ રેશમિયા, ભારતીય ગાયક-ગીતકાર, નિર્માતા, અભિનેતા અને દિગ્દર્શક

## અવસાન 
* ૧૯૬૦ – કૃષ્ણલાલ શ્રીધરાણી, ગુજરાતી ભાષાના કવિ અને નાટ્યકાર (જ. ૧૯૧૧)
* ૧૯૭૬ – પૂજ્ય શ્રી મોટા, આધ્યાત્મિક ગુરુ (જ. ૧૮૯૮)
* ૨૦૦૪ – મેહમૂદ, ભારતીય અભિનેતા (જ. ૧૯૩૨)
* ૨૦૧૨ – લક્ષ્મી સહેગલ, ભારતીય રાષ્ટ્રીય સૈન્યના અધિકારી અને આઝાદ હિન્દ સરકારમાં મહિલા બાબતોના પ્રધાન (જ. ૧૯૧૪)

## તહેવારો અને ઉજવણીઓ 
* રાષ્ટ્રીય પ્રસારણ દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૨૨

**૨૨ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૩મો (લિપ વર્ષ દરમ્યાન ૨૦૪મો) દિવસ છે. આ દિવસ પછી વર્ષ પુરું થવામાં ૧૬૨ દિવસ બાકી રહે છે.

## મહત્વની ઘટનાઓ 
* ૧૫૯૮ – વિલિયમ શેક્સપિયરનું નાટક *ધ મર્ચન્ટ ઓફ વેનિસ* સ્ટેશનર્સ રજિસ્ટરમાં દાખલ કરવામાં આવ્યું. મહારાણી એલિઝાબેથના હુકમનામા અનુસાર સ્ટેશનર્સ રજિસ્ટર લાઇસન્સ અંતર્ગત છાપેલી કૃતિઓ તેમજ તમામ પ્રકાશિત સામગ્રી પર તાજ ચુસ્ત નિયંત્રણ ધરાવે છે.
* ૧૭૯૩ – એલેક્ઝાન્ડર મેકેન્ઝી ઉત્તર અમેરિકા આંતર મહાદ્વીપ પસાર કરી પેસિફિક મહાસાગરમાં પહોંચનાર પ્રથમ વ્યક્તિ બન્યા.
* ૧૯૩૩ – 'વિલી પોસ્ટ' (Wiley Post), એકલ ઉડાન દ્વારા વિશ્વનું સંપૂર્ણ ચક્કર લગાવનાર પ્રથમ વ્યક્તિ બન્યા. આ ઉડાન દરમિયાન તેમણે ૭ દિવસ, ૧૮ કલાક અને ૪૫ મીનીટમાં, ૧૫,૫૯૬ માઇલનું અંતર કાપ્યું હતું.
* ૧૯૪૭ – ભારતીય રાષ્ટ્રધ્વજને બંધારણ સભા દ્વારા સત્તાવાર રીતે અપનાવવામાં આવ્યો.
* ૨૦૧૦ – મુથૈયા મુરલીધરન ટેસ્ટ ક્રિકેટમાં ૮૦૦ વિકેટ ઝડપનાર એકમાત્ર બોલર બન્યા.

## જન્મ 
* ૧૮૬૮ – મનુભાઇ મહેતા, વડોદરા રાજ્યના દિવાન (અ. ૧૯૪૬)
* ૧૯૧૫ – શાઇસ્તા સુહરાવર્દી ઇકરામુલ્લાહ, બંગાળના પાકિસ્તાની રાજકારણી, રાજદ્વારી અને લેખક (અ. ૨૦૦૦)
* ૧૯૨૩ – મુકેશ, હિન્દી ફિલ્મોના ભારતીય પાર્શ્વગાયક (અ. ૧૯૭૬)
* ૧૯૩૬ – અશ્વિની ભટ્ટ, ગુજરાતી ભાષાના નવલકથાકાર અને અનુવાદક (અ. ૨૦૧૨)
* ૧૯૯૮ – ધ્વનિ ભાનુશાલી, ભારતીય ગાયક

## અવસાન 
* ૧૯૧૮ – ઇન્દ્ર લાલ રોય, ભારતીય લેફ્ટનન્ટ અને પ્રથમ ભારતીય ફાઇટર એરક્રાફ્ટ પાઇલટ (જ. ૧૮૯૮)
* ૧૯૮૦ – અરવિંદ પંડ્યા, ગુજરાતી ચલચિત્રોના ચરિત્ર અભિનેતા (જ. ૧૯૨૩)

## તહેવારો અને ઉજવણીઓ 
*વિશ્વ મસ્તિષ્ક દિવસ 

* રાષ્ટ્રીય ઝંડા અંગીકરણ દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
ભરતસિંહ માધવસિંહ સોલંકી

**ભરતસિંહ સોલંકી** (જન્મ: નવેમ્બર ૨૬, ૧૯૫૩) ગુજરાત પ્રદેશ કોંગ્રેસ સમિતિના ૨૫ માં પ્રમુખ હતાં. આ ઉપરાંત તેઓ ભારત દેશની ૧૪મી લોકસભાના સભ્ય રહી ચુક્યા છે. તેમણે વર્ષ ૨૦૦૪ થી ૨૦૧૪ સુધી ગુજરાત રાજ્યના આણંદ સંસદીય મતવિસ્તારનું પ્રતિનિધિત્વ કર્યું હતું. તેમના પિતા માધવસિંહ સોલંકી પણ રાજકારણમાં લાંબી કારકિર્દી ગુજારી ચુક્યા છે.

ભરતસિંહ સોલંકી યુપીએ - ૨ સરકાર દરમિયાન કેબિનેટમાં પેયજળ અને સેનિટેશન મંત્રી પણ રહી ચુક્યા છે. આ અગાઉ તેઓ કેન્દ્રની યુપીએ સરકારમાં રાજ્ય કક્ષાના ઉર્જામંત્રી રહી ચુક્યા છે. તેઓ વર્ષ ૨૦૦૪ થી ૨૦૦૬ દરમિયાન ઓલ ઇન્ડિયા કોંગ્રેસ કમિટીના જનરલ સેક્રેટરી પણ રહી ચુક્યા છે.

૨૦૦૪ અને ૨૦૦૯માં બે વખત આણંદ લોક સભાની બેઠક જીત્યા બાદ ૨૦૧૪માં તેઓ ભાજપના દિલિપભાઇ પટેલ સામે ચૂંટણીમાં હારી ગયા હતા.

## સંદર્ભ 
## બાહ્ય કડીઓ 
* ભારતીય લોકસભાના પ્રતિનિધિઓ વિશે માહિતી આપતા અધિકૃત વેબસાઇટ પર સાંસદનો પરિચય 

શ્રેણી:રાજકારણી
શ્રેણી:૧૪મી લોકસભા
શ્રેણી:૧૯૫૩માં જન્મ
શ્રેણી:જીવિત લોકો
શ્રેણી:રાજનેતા
શ્રેણી:ગુજરાત રાજ્યના સાંસદ
કાશિપુરા-સરાર ‍‍(તા. કરજણ)

**કાશિપુરા-સરાર** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા કરજણ તાલુકામાં આવેલું એક ગામ છે. કાશિપુરા- સરાર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

મધર ઇન્ડીયા ફિલ્મનું ચિત્રાંકન (શુટીંગ) સરાર ગામમાં થયું હતું.

શ્રેણી:કરજણ તાલુકો
સિંધીકુવા (રોઝીયા)

**સિંધીકુવા (રોઝીયા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા પૂર્વ  ભાગમાં આવેલા નસવાડી તાલુકામાં આવેલું એક  ગામ છે. સિંધીકુવા (રોઝીયા) ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ,  તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્યત્વે આદિવાસી લોકો વસવાટ કરે છે.

શ્રેણી:નસવાડી તાલુકો
વિશેષ સુરક્ષા દળ

**વિશેષ સુરક્ષા દળ** (સ્પેશિયલ પ્રોટેક્શન ગ્રુપ)(SPG) એ ભારત સરકારની કાર્યકારી સંરક્ષણ સંશ્થા છે. જે ભારતના વડાપ્રધાન અને અન્ય ઉચ્ચ હોદેદારો અને તેમનાં કુટુંબના સંરક્ષણની જવાબદારી સંભાળે છે.

આ દળની સ્થાપના ઇ. સ. ૧૯૮૫ના વર્ષમાં તત્કાલીન વડાપ્રધાન મંત્રી શ્રીમતી ઈંદિરા ગાંધીની હત્યાના બનાવને ધ્યાનમાં રાખી કરવામાં આવી હતી. આ દળમાં વિવિધ પોલીસ દળમાંથી તેમ જ એન એસ જી કમાન્ડો (નેશનલ સિક્યુરિટી ગાર્ડ્સ કમાન્ડો) ગ્રુપમાંથી ૩૦૦૦ જેટલા વ્યક્તિઓને પસંદ કરી નિમણુંક આપવામાં આવી હતી. ઇ. સ. ૧૯૯૧ના વર્ષમાં તત્કાલીન વડાપ્રધાન રાજીવ ગાંધીની હત્યાના બનાવ પછી આ દળને વધુ મજબૂત બનાવવામાં આવ્યું છે.

## બાહ્ય કડીઓ 
*: Official Website of SPG
*http://spg.nic.in/spgact.htm  Gazette notification of Special Protection Group Act
*http://indiatoday.digitaltoday.in/index.php?issueid=68&id=&option=com_registration&task=homegallery&home=1&exist=yes&thumbid=173&assignedid=175&start_bottom=0 new wing of SPG.

શ્રેણી:સંરક્ષણ
સ્ટર્લિંગ સબ મશીનગન

thumb|300px|right|સ્ટર્લિંગ સબ મશીનગન,L2A3
**સ્ટર્લિંગ સબ મશીનગન** એ બ્રિટિશ બનાવટની,૯ મિ.મિ.x ૧૯ મિ.મિ.ની સબ મશીનગન છે. જેની ભારતીય આવૃતિ 'સ્ટર્લિંગ 'એલ ૨ એ ૧' (L2A1) સબ મશીનગન' અને 'કાર્બાઇન'ના નામે વપરાય છે. 

શ્રેણી:બંદુકો
એ કે-૪૭

thumb|right|300px|એ કે-૪૭, પ્રકાર ૨

**એ કે-૪૭** એ એક પસંદગીયુક્ત ગોળીબાર કરવા માટેની, ગેસ સંચાલીત, ૭.૬૨ મિ.મિ.ની આક્રમણ રાઇફલ છે. જે મિખાઇલ કાલાશ્નિકોવ (Mikhail Kalashnikov) દ્વારા, સોવિયેત યુનિયનમાં વિકસિત કરવામાં આવી હતી. તેનાં શોધકનાં નામ પરથી 'કાલાશ્નિકોવ રાઇફલ' તરીકે પણ પ્રસિધ્ધ છે.

શ્રેણી:શસ્ત્રો
શ્રેણી:બંદુકો
ઉઝી

thumb|right|300px|ઉઝી

**ઉઝી** (હિબ્રુ ભાષા: עוזי‎) એ 'ઓપન બોલ્ટ' 'બ્લોબેક' સબમશીન ગન છે. આ બંદુક અલગ અલગ પ્રકારની હોય છે. જેમ કે મીની ઉઝી અને માઇક્રો ઉઝી.

## બાહ્ય કડીઓ 
* ઇઝરાયલ વેપન ઇન્ડસ્ટ્રીઝ (I.W.I.) : મીની ઉઝી અને માઇક્રો ઉઝી 
* ઉઝીનું અધિકૃત વેબસાઇટ 
* Uzi History, Parts, ચર્ચા ફોરમ
* Uzi in Parts (જર્મન ભાષા)
* ઉઝી : ઇતિહાસ 
*Video of Uzi being fired (જાપાનીઝ ઓડિયો)
*વિડિયો suppressed Uzi being fired

શ્રેણી:શસ્ત્રો
શ્રેણી:બંદુકો
જુલાઇ ૨૪

**૨૪ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૫મો (લિપ વર્ષ દરમ્યાન ૨૦૬મો) દિવસ છે. આ દિવસ પછી વર્ષ પુરું થવામાં ૧૬૦ દિવસ બાકી રહે છે.

## મહત્વની ઘટનાઓ 
* ૧૯૬૯ – એપોલો કાર્યક્રમ: એપોલો ૧૧ યાન ચંદ્રની સફરેથી પરત આવ્યું, પ્રશાંત મહાસાગરમાં સફળતાપૂર્વક ઉતરાણ કર્યું.
* ૨૦૦૮ – કાલકા-શિમલા રેલવે માર્ગને વિશ્વ ધરોહર સ્થળ તરીકે યૂનેસ્કો દ્વારા માન્યતા મળી.

## જન્મ 
* ૧૯૧૧ – પં. પન્નાલાલ ઘોષ, ભારતીય વાંસળીવાદક (અ. ૧૯૬૦)
* ૧૯૨૮ – કેશુભાઈ પટેલ, ભારતીય રાજકારણી, ગુજરાતના ૧૦મા મુખ્યમંત્રી (અ. ૨૦૨૦)
* ૧૯૩૭ – મનોજ કુમાર, ભારતીય અભિનેતા
* ૧૯૪૫ – અઝીમ પ્રેમજી, ભારતીય ઉદ્યોગપતિ
* ૧૯૪૭ – ઝહીર અબ્બાસ પાકિસ્તાની ક્રિકેટ ખેલાડી
* ૧૯૪૭ – જેનીફર લોપેઝ અમેરિકન ગાયિકા

## અવસાન 
* ૧૯૭૪ – જેમ્સ ચૅડવિક, ન્યુટ્રૉનના શોધક ઈંગ્લીશ ભૌતિકશાસ્ત્રી (જ. ૧૮૯૧)
* ૧૯૮૦ – ઉત્તમ કુમાર, ભારતીય અભિનેતા (જ. ૧૯૨૬) 
* ૨૦૧૭ – હર્ષિદા રાવળ, ગુજરાતી પાર્શ્વગાયિકા

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
ગ્લોક પિસ્તોલ

**ગ્લોક** એ "ડચ-વાગ્રામ"ની ઓસ્ટ્રિયન કંપની ગ્લોક દ્વારા ઉત્પાદીત પિસ્તોલોની શ્રેણીનું નામ છે, જેની સ્થાપના ૧૯૬૩માં ઇજનેર 'ગેસ્ટન ગ્લોક' દ્વારા, ઉચ્ચ ગુણવત્તાનાં, કુત્રિમ અને પોલાદનાં ભાગો બનાવવા માટે થયેલ.

## બાહ્ય કડીઓ
*ગ્લોકની અધિકૃત વેબ
*વિવિધ ગ્લોકનાં ચિત્રો 
*ગુગલ પેટન્ટ પર પેટન્ટની માહિતી
*ગ્લોકની પરિચય પુસ્તિકા 
*Interactive Glock pistol animation

શ્રેણી:બંદુકો
શ્રેણી:શસ્ત્રો
મનોજ કુમાર

**મનોજ કુમાર** (જન્મે **હરિકૃષ્ના ગિરિ ગોસ્વામી**) (૨૪ જુલાઈ, ૧૯૩૭ – ૪ એપ્રિલ, ૨૦૨૫) એ ભારતના ચલચિત્ર કલાકાર અને બોલીવુડ ચલચિત્ર નિર્માતા હતા. તેઓ તેમનાં ચલચિત્રો 'હરિયાલી ઓર રાસ્તા', 'વો કોન થી?', 'હિમાલય કી ગોદ મેં', 'દો બદન', 'ઉપકાર', 'પથ્થર કે સનમ', 'નીલ કમલ', 'પૂરબ ઓર પશ્ચિમ', 'રોટી કપડા ઓર મકાન', અને 'ક્રાંતિ' માટે જાણીતા છે. તેઓ દેશભક્તિ સંબંધિત ચલચિત્રોમાં અભિનય અને નિર્દેશન માટે જાણીતા છે, અને "ભારત કુમાર" ના હુલામણાં નામે જાણીતાં છે. ૧૯૯૨-૯૩માં તેમને ભારત સરકાર તરફથી પદ્મશ્રીનો પુરસ્કાર પ્રાપ્ત થયો હતો.

## પ્રારંભિક જીવન
મનોજ કુમારનો જન્મ અબોટ્ટાબાદ નગર, ખૈબર પશ્તુનહવા પ્રાંત (પૂર્વે નોર્થ-વેસ્ટ ફ્રન્ટિયર પ્રોવિન્સ), પાકિસ્તાનમાં થયો હતો. તેમનું મૂળ નામ હરિકૃષ્ના ગિરિ ગોસ્વામી છે. જ્યારે તેઓ ૧૦ વર્ષના હતાં, ત્યારે તેમનું કુટુંબ વિભાજન વખતે દિલ્હી આવી ગયું હતું. તેમનું કુટુંબ વિજય નગર અને કિંગ્સ્વે કેમ્પમાં શરણાર્થી તરીકે રહ્યું અને ત્યારે બાદ નવી દિલ્હીના પટેલ નગર વિસ્તારમાં સ્થાયી થયું.

દિલ્હી યુનિવર્સિટીની હિન્દુ કોલેજમાંથી સ્નાતક થયા બાદ તેમણે ફિલ્મ ઉદ્યોગમાં દાખલ થવાનું નક્કી કર્યું.

## કારકિર્દી
યુવાનીમાં તેઓ દિલીપ કુમાર ના પ્રશંસક હતા, અને તેમનું નામ દિલીપ કુમારના ચલચિત્ર શબનમ (૧૯૪૯) ના પાત્રના નામ ઉપરથી મનોજ કુમાર રાખવાનું નક્કી કર્યું.

ફેશન (૧૯૫૭)માં નાનકડું પાત્ર ભજવ્યા બાદ, મનોજ કુમારે કાંચ કી ગુડિયા (૧૯૬૦)માં સાયેદા ખાન સાથે અગ્ર પાત્ર ભજવ્યું. પિયા મિલન કી આસ અને રેશમી રુમાલ ચલચિત્રો એ વિજય ભટ્ટ દ્વારા દિગ્દર્શિત હરિયાલી ઓર રાસ્તા (૧૯૬૨) માં માલા સિંહા સાથે તેમનો તખ્તો ગોઠવ્યો. સાધના સાથે તેમણે વો કોન થી (૧૯૬૪)માં અભિનય કર્યા બાદ, વિજય ભટ્ટ અને માલા સિંહા સાથે હિમાલય કી ગોદ મેં (૧૯૬૫) ફરી કામ કર્યું. મનોજ કુમાર અને રાજ ખોસલાએ કલાકાર-દિગ્દર્શક તરીકે દો બદન ચલચિત્રમાં સફળતા મેળવી, જે રાજ ખોસલાનાં ઉત્તમ દિગ્દર્શન, મનોજ કુમાર અને આશા પારેખનાં અભિનયો અને રવિના સંગીત, શકીલ બદાયુનીનાં ગીત માટે જાણીતું બન્યું હતું.

## સંદર્ભ
શ્રેણી:ભારતીય ફિલ્મ અભિનેતાઓ
શ્રેણી:વ્યક્તિત્વ
શ્રેણી:૧૯૩૭માં જન્મ
શ્રેણી:દાદાસાહેબ ફાળકે પુરસ્કાર વિજેતા
શ્રેણી:૨૦૨૫માં મૃત્યુ
શ્રેણી:પદ્મશ્રી પુરસ્કાર વિજેતાઓ
મુવિટોન ધ્વનિ પ્રણાલી

**મુવિટોન ધ્વનિ પ્રણાલી** એ કચકડાની ફિલ્મની પટ્ટી પર ધ્વનિમુદ્રણ કરવાની ચોક્કસાઇ ભરેલી પધ્ધતી છે, જે  આધુનિક ચલચિત્ર બનાવવા માટે જરુરી છે. આ પધ્ધતીથી ખાસતો ફિલ્મની પટ્ટી પર થતું દ્રશ્ય અને શ્રાવ્ય સંકેતોનાં મુદ્રણમાં સમકાલિકતા (synchronisation) રહે છે.

આ પધ્ધતિને થીયોડોર કેઇસ (Theodore Case) અને તેમના મદદનીશ ઇર્લ આઇ. સ્પોનાબલ (Earl I. Sponable) દ્વારા ઈ. સ. ૧૯૨૫ના વર્ષમાં *કેઇસ રિસર્ચ લેબ, ઔબર્ન, ન્યુયોર્ક* ખાતે વ્યવસ્થિત કરવામાં આવી હતી.

## બાહ્ય કડીઓ 
*List of Early Sound Films 1894-1929 at Silent Era website

શ્રેણી:ધ્વનિ
શ્રેણી:ચલચિત્ર
શ્રેણી:વિજ્ઞાન
હેલ-બોપ ધૂમકેતુ

200px|thumb|right|હેલ-બોપ ધૂમકેતુ, એપ્રિલ ૧૯૯૭.
**હેલ-બોપ ધૂમકેતુ** (જેનું પ્રાથમિક નામકરણ 'સી/૧૯૯૫ ૦૧' તરીકે થયેલું) એ વીસમી સદીમાં વ્યાપકરૂપે અવલોકાયેલો, ચર્ચાયેલો અને દશકાઓમાં એકાદ વખત દેખાતા ચમકદાર ધૂમકેતુઓમાંનો એક છે. તે વિક્રમજનક રીતે, ૧૮ માસ સુધી, નરી આંખે જોઇ શકાયેલો. જે આગલા વિક્રમ જનક "મહાન ધૂમકેતુ ૧૮૧૧" ધૂમકેતુ કરતા બમણો સમય છે.

શ્રેણી:ખગોળશાસ્ત્ર
શ્રેણી:ધૂમકેતુ
ઉત્તમ કુમાર

**ઉત્તમ કુમાર** ()(સપ્ટેમ્બર ૩ ૧૯૨૬ - જુલાઇ ૨૪ ૧૯૮૦), જેમનું જન્મનું નામ અરૂણ કુમાર ચેટરજી હતું; તેઓ પ્રસિધ્ધ બંગાળી અભિનેતા હતા. તેઓ બંગાળી ચલચિત્ર જગતનાં મહાનાયક ગણાતા. તેમનો જન્મ કોલકોતામાં થયેલો.

## અભિનય 
તેઓએ અભિનેતા, નિર્માતા અને નિર્દેશક તરીકે કાર્ય કરેલું. આ સાથે તેઓએ સત્યજીત રેની બે બંગાળી ફિલ્મો, "નાયક" અને "ચિડિયાખાના" (જેમાં તેમણે બંગાળનાં જાણીતા જાસૂસ 'વ્યોમેશ બક્ષી'નો પાઠ ભજવેલો) માં પણ કામ કરેલું. તે ઉપરાંત "છોટીસી મુલાકાત", "અમાનુષ", આનંદ આશ્રમ", "કિતાબ" અને "દુરીયાં" જેવી કેટલીક હિન્દી ફિલ્મોમાં પણ અભિનય કરેલો.

## અવસાન 
જુલાઇ ૨૪ ૧૯૮૦ ના રોજ, ૫૩ વર્ષની ઉંમરે, કોલકોતાનાં ટોલિગંજમાં તેઓનું અવસાન થયું.

શ્રેણી:ભારતીય ફિલ્મ અભિનેતાઓ
શ્રેણી:૧૯૨૬માં જન્મ
શ્રેણી:૧૯૮૦માં મૃત્યુ
શિવાજી ગણેશન

**શિવાજી ગણેશન** (તમિલ ભાષા: சிவாஜி கணேசன்) (હિંદી ભાષા:विल्लुपुरम चिन्नैया गणेशन) ( પહેલી ઓક્ટોબર, ૧૯૨૮ - એકવીસમી જુલાઇ, ૨૦૦૧) ભારતીય, તમિલ ચલચિત્રોનાં અભિનેતા હતા. તેઓ વીસમી સદીના છેલ્લા દાયકાઓમાં સક્રિય રહ્યા હતા. એમને ભારત સરકાર દ્વારા ઇ. સ. ૧૯૮૪માં અભિનય કલાના ક્ષેત્રમાં એમના યોગદાન બદલ પદ્મભૂષણ પુરસ્કાર વડે સન્માનિત કરવામાં આવ્યા હતા.

શ્રેણી:ભારતીય ફિલ્મ અભિનેતાઓ
શ્રેણી:૧૯૨૮માં જન્મ
શ્રેણી:૨૦૦૧માં મૃત્યુ
શ્રેણી:દાદાસાહેબ ફાળકે પુરસ્કાર વિજેતા
એપોલો ૧૧

thumb|250px|right|એપોલો ૧૧ પદક
**એપોલો ૧૧**, ( અંગ્રેજી:Apollo 11) ચંદ્ર પર સમાનવ ઉતરાણ કરતું સૌપ્રથમ અભિયાન હતું. તે એપોલો કાર્યક્રમનું પાંચમું સમાનવ અવકાશ ઉડાન હતું, તેમજ ચંદ્ર કે ચંદ્રનાં ભ્રમણપથમાં જનાર ત્રીજું સમાનવ યાન હતું. આ યાનનું પ્રક્ષેપણ સોળમી જુલાઈ, ૧૯૬૯નાં રોજ કરવામાં આવ્યું હતું.

શ્રેણી:અવકાશ
શ્રેણી:અવકાશયાન

એપોલો 11 એ સ્પેસફ્લાઇટ હતી જેણે મનુષ્યને પ્રથમ ચંદ્ર પર ઉતાર્યો. કમાન્ડર નીલ આર્મસ્ટ્રોંગ અને ચંદ્ર મોડ્યુલ પાઇલટ બઝ એલ્ડ્રિને અમેરિકન સીઆરની રચના કરી.કમાન્ડર નીલ આર્મસ્ટ્રોંગ અને ચંદ્ર મોડ્યુલ પાયલોટ બઝ એલ્ડ્રિને અમેરિકન ક્રૂની રચના કરી જે 20 મી જુલાઈ, 1969 ના રોજ 20 વાગ્યે એપોલો ચંદ્ર મોડ્યુલ ઇગલ પર પહોંચ્યો.આર્મસ્ટ્રોંગ ચંદ્રની સપાટી પર છ કલાક અને 39 મિનિટ પછી 21 જુલાઈના રોજ 02:56 યુટીસી પર પગ મૂકનાર પ્રથમ વ્યક્તિ બન્યો; એલ્ડ્રિન તેની સાથે 19 મિનિટ જોડાયો.તેઓએ અંતરિક્ષયાનની બહાર લગભગ અ andી કલાક જેટલો સમય વિતાવ્યો, અને તેઓએ પાછા લાવવા માટે 47.5 પાઉન્ડ (21.5 કિગ્રા) ચંદ્ર સામગ્રી એકત્રિત કરી.

એપોલો 11 ને 16 મી જુલાઈના રોજ 13:32 યુટીસી પર ફ્લોરિડાના મેરિટ આઇલેન્ડ, કેનેડી સ્પેસ સેન્ટરથી શનિ વી રોકેટ દ્વારા લોન્ચ કરવામાં આવ્યો હતો, અને તે પાંચમો ક્રૂ હતો.એપોલો અવકાશયાનના ત્રણ ભાગો હતા: ત્રણ અવકાશયાત્રીઓ માટે કેબિન સાથેનો કમાન્ડ મોડ્યુલ (સીએમ), એકમાત્ર ભાગ જે પૃથ્વી પર પાછો ફર્યોએક સેવા મોડ્યુલ (એસ.એમ.), જે પ્રોપલ્શન, ઇલેક્ટ્રિકલ પાવર, ઓક્સિજન અને પાણી સાથેના આદેશ મોડ્યુલને સમર્થન આપે છે; અને એક ચંદ્ર મોડ્યુલ (એલએમ) કે જેમાં બે એસચંદ્ર પર ઉતરાણ માટેનો એક ઉતરવાનો તબક્કો અને અવકાશયાત્રીઓને ચંદ્રની કક્ષામાં પાછા મૂકવા માટે એક ચડતા તબક્કા.

શનિ વી ના ત્રીજા તબક્કા દ્વારા ચંદ્ર પર મોકલ્યા પછી, અવકાશયાત્રીઓએ અવકાશયાનને તેનાથી અલગ કરી દીધું અને ત્યાં સુધી ત્રણ દિવસ સુધી પ્રવાસ કર્યો.ત્યારબાદ આર્મસ્ટ્રોંગ અને એલ્ડ્રિન ઇગલમાં સ્થળાંતર થયા અને 20 જુલાઈના રોજ શાંતિ સમુદ્રમાં ઉતર્યા.અવકાશયાત્રીઓએ ચંદ્રની સપાટીથી ઉપાડવા અને આદેશ મોડ્યુલમાં કોલિન્સને ફરીથી જોડાવા માટે ઇગલના ચડતા તબક્કાનો ઉપયોગ કર્યો.તેઓ પૃથ્વી પર પાછા ફર્યા અને અંતરિક્ષમાં આઠ દિવસથી વધુ સમય પછી 24 જુલાઈએ પ્રશાંત મહાસાગરમાં નીચે છૂટા પડ્યા.
વાઇકિંગ ૧

thumb|300px|right|વાઇકિંગ ૧

**વાઇકિંગ ૧**, નાસાનાં 'વાઇકિંગ કાર્યક્રમ હેઠળ, મંગળ પર મોકલાયેલા બે અવકાશ યાનોમાંનું પ્રથમ હતું. જે મંગળની સપાટી પર સૌથી લાંબો સમય, ૬ વર્ષ અને ૧૧૬ દિવસ (પ્રક્ષેપણથી લઇ અને અભિયાન સમાપ્ત કરાયું ત્યાં સુધી), નાં અભિયાનનો વિશ્વરેકોર્ડ ધરાવે છે.

## સંદર્ભો 
શ્રેણી:ખગોળ શાસ્ત્ર
શ્રેણી:અવકાશ
શ્રેણી:અવકાશ યાન
નારાયણ સ્વામી (ભજનીક)

**નારાયણ સ્વામી** એ ભારત દેશના પશ્ચિમ ભાગમાં આવેલા ગુજરાત રાજ્યનાં રાજકોટ શહેરનાં વતની હતા. તેમનું મૂળ નામ શક્તિદાન મહીદાન લાંગાવદરા હતું. તેઓ ગુજરાતી ભજનના એક ખૂબ જ જાણીતા ગાયક હતા. તેઓના લોકગીતો અને લોકવાર્તાઓને લગતા કાર્યક્રમો કે જેને ગુજરાતમાં લોક ડાયરો કહે છે એ ભારત સહિત વિદેશોમાં પણ થયા છે. તેઓ દાસી જીવણ, મીરાં બાઈ, કબીરજી, ગંગાસતી અને  નરસિંહ મહેતા જેવા સાહિત્યકારોએ રચેલાં ભજનો ગાવા માટે જાણીતા છે. 

નારાયણ સ્વામીએ સંસારમાંથી સન્યાસ લીધો હતો. શાપર (વેરાવળ)નાં પાટીયે આવેલા શ્રી પરબવાળા હનુમાન મંદીરે તેઓ થોડો સમય રહયા હતાં જયાં તેઓ દર શનિવારે ભજન કરતા હતાં. તેમની સાથે વેરાવળ (શાપર)ના મુળુભા (બચુભાઈ) તેમજ અન્ય સાથીદારોએ શરૂ કરેલ આ ક્રમ આજે પણ ચાલુ છે. ત્યાર પછીથી તેઓએ સ્થાપેલા આશ્રમમાં રહેતા હતાં. તેમનો આશ્રમ ચંપ્લેશ્વર મહાદેવ ગુજરાતના કચ્છ જિલ્લાનાં માંડવી ખાતે આવેલો છે જયાં તેઓએ બીમાર તથા અશક્ત ગાયની સંભાળ માટે ગૌશાળા પણ સ્થાપેલી છે. રાજકોટ મ્યુનિસીપલ કોર્પોરેશને રાજકોટ શહેરમાં એક જાહેરમાર્ગનું નામ **નારાયણ સ્વામી માર્ગ** નામ આપેલું છે.

## વિડીયો
* 
* 
* 
* 
* 
* 
* 
* 
* 

શ્રેણી:વ્યક્તિત્વ
શ્રેણી:ભજનીક
શ્રેણી:૧૯૩૮માં જન્મ
શ્રેણી:૨૦૦૦માં મૃત્યુ
ઇન્સાસ

thumb|right|300px|ઇન્સાસ
**ઇન્સાસ** (**Indian National Small Arms System**નું ટુંકુ રૂપ) એ પાયદળનું આક્રમણ માટેનું, હળવી મશીનગન અને કાર્બાઇન પ્રકારનું શસ્ત્ર છે. આ શસ્ત્ર સંપૂર્ણપણે ભારતીય બનાવટનું છે, જેનું ઉત્પાદન ભારતનું 'શસ્ત્ર કારખાના બોર્ડ' તેના 'ઇશાપોર' કારખાનામાં કરે છે. હવે ઇન્સાસ ભારતનાં પાયદળનું આદર્શ શસ્ત્ર છે.

શ્રેણી:બંદુકો
એકે ૧૦૧

**એકે ૧૦૧** એ એક જાતની બંદૂક છે, જે રશિયન બનાવટની કાલાશ્નિકોવ શ્રેણીની, ૫.૫૬ x ૪૫ મિ.મિ.ની આક્રમણ કરવા માટેની રાઇફલ છે.

## બાહ્ય કડીઓ 
* Modern Firearms - AK101 
* In depth information about the Kalashnikov 100 series
* AK-101
* Assault rifle AK-101 and its specifications 

શ્રેણી:શસ્ત્રો
શ્રેણી:બંદુકો
એકે-૧૦૩

thumb|right|300px|એકે-૧૦૩

**એકે-૧૦૩**, આધુનિક રશિયન બનાવટની, કાલાશ્નિકોવ શ્રેણીની, ૭.૬૨ x ૩૯ મિ.મિ.ની આક્રમણ રાઇફલ છે.

શ્રેણી:શસ્ત્રો
શ્રેણી:બંદુકો
એકેએસ-૭૪યુ

thumb|right|300px|એકેએસ-૭૪યુ

**એકેએસ-૭૪યુ** એ 'એકેએસ-૭૪'નું, રશિયાની 'લાલસેના' માટે થોડું નાનું બનાવેલું રૂપ છે, જે સબમશીનગન અને આક્રમણ રાઇફલની વચ્ચેનું શસ્ત્ર છે.
## આ પણ જુઓ 
એકેએસ-૭૪યુ અંગ્રેજી વિકિપીડિયા પર

## બાહ્ય કડીઓ
શ્રેણી:શસ્ત્રો
શ્રેણી:બંદુકો
એશિયાના દેશોની સૂચિ

__NOTOC__ __NOEDITSECTION__ 
right|220px
**આ એશિયાનાં સાર્વભૌમ દેશો અને વાલીપણા હેઠળનાં દેશોની યાદી છે**.

## યુએન સભ્ય દેશો 
આ યાદીમાં ૪૯ એશિયાના દેશો છે. તમામ દેશો સંયુક્ત રાષ્ટ્રસંઘના સભ્ય છે.

## આશ્રિત પ્રાંતો અને અન્ય પ્રદેશો 
## આંતરિક સાર્વભૌમત્વના વિશેષ ક્ષેત્રો 
૨ સંસ્થાઓ તેમના અંકુશિત રાજ્યના અભિન્ન વિસ્તાર છે, પરંતુ એક રાજકીય સ્થિતિ છે જે આંતરરાષ્ટ્રીય કરાર દ્વારા નક્કી કરવામાં આવી હતી.

## આ પણ જુઓ 
* જીડીપી દ્વારા એશિયન દેશોની યાદી
## નોંધો
## સંદર્ભ 
શ્રેણી:એશિયા
વીઝેડ ૫૮

thumb|right|300px|વીઝેડ ૫૮

**વીઝેડ ૫૮** ચેકોસ્લાવેકિયન બનાવટની, ૭.૬૨ મિ.મિ.ની આક્રમણ રાઇફલ છે.

## બાહ્ય કડીઓ 
* Česká Zbrojovka—અધિકૃત વેબસાઇટ 
* CZ Hermex - Maker of the CZH-2003 Sport
* Instruction manual 
* ઇતિહાસ : **વીઝેડ ૫૮** 
* આધુનિક શસ્ત્રો (ફાયરઆર્મ) 
* Illustrated comparison with the AK 
* American Rifleman review of the vz. 58 
* 5.56x45mm NATO Variant
* 7.62x51mm NATO Variant

શ્રેણી:શસ્ત્રો
શ્રેણી:બંદુકો
ઇથેનોલ

**ઇથેનોલ** (રાસાયણીક અણુસૂત્ર: CH3CH2OH), કે જેને 'ઇથાઇલ આલ્કોહોલ', શુદ્ધ આલ્કોહોલ કે પીવાનો શરાબ પણ કહેવામાં આવે છે, તે ઉડ્ડયનશીલ, જ્વલનશીલ અને રંગવિહિન પ્રવાહી છે. આધુનિક ઉષ્ણતામાપકમાં પણ આનો ઉપયોગ કરાય છે. ઇથેનોલ એક પ્રકારનું 'મનોસક્રિય ઔષધ' (psychoactive drug) પણ છે. સામાન્ય વપરાશમાં તેનો ઉલ્લેખ ફક્ત 'આલ્કોહોલ' કે 'સ્પિરિટ' તરીકે થાય છે.

## બાહ્ય કડીઓ 
* 

શ્રેણી:રસાયણો
શ્રેણી:રસાયણવિજ્ઞાન
આંબાડુંગર (તા. કવાંટ)

**આંબાડુંગર (તા.કવાંટ)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કવાંટ તાલુકામાં આવેલું એક ગામ છે. આંબાડુંગર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં ફકત આદિવાસી લોકો વસવાટ કરે છે. આ ગામ ડુંગરાળ પ્રદેશમાં આવેલું છે. અહીં ફ્લોસ્પાર ખનિજ વિપુલ પ્રમાણમાં મળી આવે છે.

## સંદર્ભ 
શ્રેણી:કવાંટ તાલુકો
એન્ટાર્કટીકા

thumb|right|200px|એન્ટાર્કટીકા (ભુરા રંગમાં)

**એન્ટાર્કટીકા** એ પૃથ્વીનો દક્ષિણોત્તમ અને દક્ષિણ ધ્રુવ ધરાવતો ખંડ છે, જે દક્ષિણ ગોળાર્ધનાં એન્ટાર્ટિક વિસ્તારમાં આવેલો છે. આ આખો ખંડ લગભગ દક્ષિણ વર્તુળની દક્ષિણે આવેલો છે. આ ખંડ હંમેશા બરફથી છવાયેલો રહે છે.

શ્રેણી:વિશ્વના ખંડો
શ્રેણી:ભૂગોળ સ્ટબ
સુરીનામ

right|નકશામાં સુરીનામનું સ્થાન|400px|thumb
thumb|right|સૂરીનામનો નકશો, વિવાદાસ્પદ ક્ષેત્ર સાથે
**સૂરીનામ** કે **ડચ ગિયાના** એ દક્ષિણ અમેરિકામાં આવેલો એક દેશ છે. તેનું સત્તાવાર નામ સુરીનામનું પ્રજાસત્તાક એવું છે. પહેલાં તે નેધરલેન્ડસ્ ગિયાના કે ડચ ગિયાના નામે જણીતું હતું. તે ગિયાના અને ફ્રેન્ચ ગિયાના વચ્ચે આવેલું છે. પારામારિબો તેની રાજધાની છે. તેની વસતી લગભગ ૫ લાખ જેટલી છે. તે ઈ. સ. ૧૯૭૫માં નેધરલેન્ડથી સ્વતંત્ર થયું.

આ દેશની દક્ષિણે આવેલ ક્ષેત્રો માટે તેને ગિયાના અને ફ્રેન્ચ ગિયાના સાથે વિવાદ છે.

આ દેશનું અર્થતંત્ર મુખ્યત્વે બોક્સાઈટની ખાણો અને શુદ્ધીકરણ પર ટકેલું છે. આ ઉદ્યોગ તેના જી.ડી.પી.ના ૧૫% છે અને તેની નિકાસના ૭૦% જેટલો છે. અન્ય નિકાસ ખાંડ, ક્રૂડ તેલ અને સોનાની થાય છે. કુલ કામ કરનારી વસતીના ૨૫% ખેતીમાં છે. તેના મુખ્ય વ્યાપારી ભાગીદાર છે નેધરલેંડ્સ, યુ.એસ.એ. અને કેરેબિયન દેશો. આ દેશની શોધ ૧૬મી સદીમાં વલંદા, ફ્રેન્ચ, સ્પેનીશ અને અંગ્રેજ વહાણવટુઓએ કરી. તેની એક સદી પછી નદી કિનારે ફળદ્રુપ જમીન પર વલંદા અને અંગ્રેજ ખેતી વસાહતો સ્થપાઈ. અંગ્રેજોએ ન્યૂ એમ્સ્ટરડેમ(ન્યુ યોર્ક)ના સાટે તેની વસાહતો આપી હતી.

File:52-WONOTOBO.JPG|સુરીનામ ખાતે નદીનો રળિયામણો દેખાવ
File:Brugboot3.jpg|સુરીનામ નદી પરનો ૫૩ મીટર ઊંચો સેતુ
File:Financien.JPG|સુરીનામ દેશનું નાણા મંત્રાલય

શ્રેણી:દક્ષિણ અમેરીકાના દેશો
શ્રેણી:દેશ
બ્રાઉનિંગ હાઇ-પાવર

300px|right
**બ્રાઉનિંગ હાઇ-પાવર**, ૯ મિ.મિ.ની,અર્ધ સ્વસંચાલિત,એકલ ક્રિયાત્મક નાની બંદુક (પિસ્તોલ) છે. આ શસ્ત્ર અમેરિકન શસ્ત્ર શોધક "જોન બ્રાઉનિંગ"ની બનાવેલી ડિઝાઇન પર આધારીત છે, જેમાં પછીથી બેલ્જિયમનાં 'ડ્યુડોન સૈવ' (Dieudonné Saive) અને 'ફેબ્રિક નેશનલ' (Fabrique Nationale) દ્વારા સુધારાઓ કરાયેલા. બ્રાઉનિંગનું ૧૯૨૬માં અવસાન થયું, તેના કેટલાક વર્ષો પહેલાં, તેની આ રચનાને અંતિમરૂપ અપાયેલું. 

'હાઇ-પાવર' નામ પિસ્તોલનાં મેગેઝીનમાં ૧૩ ગોળીઓનાં સમાવેશની ક્ષમતા દર્શાવે છે; જે અન્ય લ્યુગર અને માઉઝર પિસ્તોલોની ક્ષમતા કરતાં લગભગ બમણી છે. આ પિસ્તોલ ક્યારેક **HP** તરીકે સુચવાય છે જે હાઇ-પાવર ("High-Power")નું ટુંકુંરૂપ છે, અથવા તો **GP**,  જે ફ્રેન્ચ ભાષામાં ("Grande Puissance") હાઇ-પાવરનું ટુંકું રૂપ છે. ઓળખમાં વપરાતા **પી-૩૫** (**P-35**) અક્ષરો આ પિસ્તોલનો સને.૧૯૩૫માં થયેલો પરિચય દર્શાવે છે. જોકે બેલ્જીયમમાં પણ આ શસ્ત્ર મોટાભાગે 'હાઇ-પાવર' તરીકેજ ઉલ્લેખાય છે. આયરિશ દળોમાં આ શસ્ત્ર **BAP** (બ્રાઉનિંગ ઓટોમેટિક પિસ્તોલ) તરીકે ઓળખાય છે.

## સંદર્ભ 
## બાહ્ય કડીઓ 
* અધિકૃત પાનું 
* હાઇપાવર્સ અને હેન્ડગન્સ
* ચિત્રો
* પુસ્તક *ધ બ્રાઉનિંગ હાઇ-પાવર ઓટોમેટિક પિસ્તોલ* આર.બ્લેક સ્ટિવન્સ દ્વારા 

### પરિચય પુસ્તિકા 
* નાઝારીયન બ્રાઉનિંગ હાઇ-પાવર પરિચય પુસ્તિકા (.pdf) 

શ્રેણી:શસ્ત્રો
શ્રેણી:બંદુકો
સખપુર

**જામ-સખપુર** એ ગામ ભારત દેશના પશ્ચિમ ભાગમાં આવેલા ગુજરાત રાજ્યમાં આવેલા સૌરાષ્ટ્ર વિસ્તારમાં આવેલા જામનગર જિલ્લામાં આવેલા જામજોધપુર તાલુકામાં આવેલું એક ગામ છે. જામ-સખપુર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ત થયેલી છે. આ ગામની વસ્તી આશરે ૧૯૦૦ જેટલી છે.

શ્રેણી:જામજોધપુર તાલુકો
શ્રેણી:સૌરાષ્ટ્ર
નાહરગઢ કિલ્લો

શહેર]]
**નાહરગઢ કિલ્લો** ભારત દેશના રાજસ્થાન રાજ્યની રાજધાની જયપુર શહેરની ફરતે આવેલા અરવલ્લી ગિરિમાળાના પર્વતો ઉપર બનાવવામાં આવ્યો છે. અરવલ્લી ગિરિમાળાના છેવાડે આવેલ આમેરની સુરક્ષાને ધ્યાનમાં રાખી આ કિલ્લાનું નિર્માણ સવાઇ રાજા જયસિંહ બીજાએ ઇ.સ. ૧૭૩૪ના વર્ષમાં કરાવ્યું હતું.
## ઇતિહાસ
નાહરગઢ કિલ્લા સાથે એક કિવદંતી જોડાયેલ છે, એ પ્રમાણે કોઇ નાહરસિંહ નામ ધરાવતા એક રાજપૂતની પ્રેતાત્મા આ દુર્ગની જગ્યામાં ભટક્યા કરતી હતી. કિલ્લાના નિર્માણકાર્યમાં અડચણો પણ ઉપસ્થિત થતી હતી. અંતે તાંત્રિકો પાસે સલાહ લેવામાં આવી અને આ કિલ્લાને પ્રેતાત્માના નામ પરથી નાહરગઢ રાખવાથી પ્રેતવિઘ્ન દૂર થઇ ગયું હતું.      

## કિલ્લાની સુંદરતા
૧૯મી શતાબ્દીમાં સવાઇ રામસિંહ અને સવાઇ માધોસિંહ દ્વારા પણ કિલ્લાની અંદર ભવનોનું નિર્માણકાર્ય સંપન્ન કરવામાં આવ્યું હતું, જેની હાલત હાલ ઠીક પ્રમાણમાં સારી છે અને પુરાણાં નિર્માણો જીર્ણ થવા લાગ્યાં છે. અહીંના રાજા સવાઇ રામસિંહની નવ રાણીઓ માટે અલગ અલગ આવાસ ખંડો બનાવવામાં આવ્યા છે, જે સૌથી સુંદર પણ છે. એમાં શૌચ આદિ કાર્યો માટે આધુનિક સવલતો વ્યવસ્થા કરવામાં આવી હતી. કિલ્લાના પશ્ચિમ ભાગમાં “પડાવ” નામનું અક રેસ્ટોરન્ટ પણ છે, જ્યાં ખાન પાનની પૂરી વ્યવસ્થા છે. અહીંથી સુર્યાસ્ત ખૂબ જ સુંદર દેખાય છે.

## સંદર્ભ
## ચિત્રદર્શન

File:Rajasthan-Jaipur-Nahargarh-Fort-compound-Apr-2004-02.JPG|નાહરગઢ કિલ્લાનો પરિસર - ૧
File:Rajasthan-Jaipur-Nahargarh-Fort-compound-Apr-2004-03.JPG|નાહરગઢ કિલ્લાનો પરિસર - ૨
File:Rajasthan-Jaipur-Nahargarh-Fort-compound-Apr-2004-05.JPG|નાહરગઢ કિલ્લાનો પરિસર - ૩
File:Check Posts at Nahargarh Fort.JPG|નાહરગઢ કિલ્લા પરનાં ચેકપોસ્ટ્સ

## બાહ્ય કડીઓ
* નાહરગઢ કિલ્લા માટેની વેબસાઇટ  - કિલ્લા વિશે માહિતી
* મલ્હાર વર્લ્ડપ્રેસ પર નાહરગઢ કિલ્લો

શ્રેણી:રાજસ્થાનના કિલ્લાઓ
શ્રેણી:જયપુરના પ્રવાસી આકર્ષણો
શ્રેણી:રાજસ્થાન
શ્રેણી:જયપુર
શ્રાવણ સુદ ૧

**શ્રાવણ સુદ ૧**ને ગુજરાતીમાં **શ્રાવણ સુદ પડવો** કે **શ્રાવણ સુદ એકમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના દસમા મહિનાનો પહેલો દિવસ છે, જ્યારે શક સંવત મુજબ વર્ષના પાંચમા મહિનાનો પહેલો દિવસ છે.  

## તહેવારો અને ઉજવણીઓ
* હિંદુ ધર્મમાં ખાસ સ્થાન પ્રાપ્ત પવિત્ર શ્રાવણ માસ પ્રારંભ.
* 
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
સાળંગપુર

thumb|250px|right|કષ્ટભંજનદેવ, સાળંગપુર, ગુજરાત
**સાળંગપુર** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા બોટાદ જિલ્લામાં આવેલા કુલ ૪ (ચાર) તાલુકાઓ પૈકીના એક એવા બરવાળા તાલુકામાં આવેલું ગામ છે. સાળંગપુર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામ અહીં આવેલા કષ્ટભંજન દેવ હનુમાન મંદિરને કારણે પ્રખ્યાત છે. આ મંદિર, સ્વામીનારાયણ સંપ્રદાય હસ્તક છે અને લોકોમાં એવી માન્યતા પ્રવર્તે છે કે અહીં ભૂત વગેરેનો વળગાડ દૂર થાય છે.

## ભૂગોળ 
સાળંગપુર જવા માટે રેલમાર્ગ દ્વારા ભાવનગર જતી ટ્રેનમાં બોટાદ ઉતરીને ત્યાથી ૧૧ કિમી સડક માર્ગે જઈ શકાય છે. સંપૂર્ણ સડક માર્ગે અમદાવાદ તરફથી આવવા માટે બરવાળા જતી બસમાં સાળંગપુર ઉતરી શકાય છે. ગામની મધ્યમાં ફ્લ્ગુ નદી તથા ગામને પાદરે ઉતાવળી નદી (ઉન્મત ગંગા) વહી રહી છે. 

## મંદિરો 
### કષ્ટભંજન હનુમાનજીનું મંદિર 
ગામના દરબાર વાઘા ખાચરને વ્યવહાર મંદ હતો ત્યારે સ્વામિનારાયણનાં પ્રથમ કોટિનાં સંત ગોપાળાનંદ સ્વામી એ આ હનુમાનજીની પ્રતિષ્ઠા કરી. તે વખતે હનુમાનજીનું શરીર ધ્રુજવા લાગ્યુ. ત્યારે ગોપાળાનંદ સ્વામીએ કાષ્ઠની લાકડી વડે મૂર્તિને સ્થિર કરી દૈવત મૂક્યુ. તે વખતથી આ મંદિરમાં ભુત-પ્રેત-પિશાચ-ડાકણ-વળગણનો નાશ કરવા ભક્તો ઉમટી પડે છે. હાલમાં જે નવા પ્રકારનું મંદિરનું બાંધકામ છે તે શાસ્ત્રીજી મહારાજ કરાવ્યું હતું. તેઓ લગભગ ઇ.સ. ૧૮૮૦ની આજુબાજુ મહંત પદ પર રહ્યા હતા.

વાઘા ખાચરના આગ્રહથી ગોપાળાનંદ સ્વામી સાળંગપુરમાં વિક્રમ સંવત ૧૯૦૪માં આવ્યા. ગામનો સૌથી મોટો પાળિયો હતો તેમાંથી બોટાદના કાના કડિયાને ગોપાળાનંદ સ્વામીએ મૂર્તિ બનાવવાનું કહ્યું. ગોપાળાનંદ સ્વામીએ ૨૦૦ સ્વામીનારાયણ સંતો અને ૨૫ બ્રાહ્મણોની ઉપસ્થિતિમાં યજ્ઞ કરાવી આ સંવત ૧૯૦૫ની આસો વદ પાંચમના દિવસે હનુમાનજીની નવી મૂર્તિની પ્રાણપ્ર્તિષ્ઠા કરાવી હતી.[3]

### શ્રી અક્ષરપુરુષોત્તમ સ્વામિનારાયણ મંદિર 
ભગવાનની સાથે ભક્તની પૂજા કરવાના સિદ્ધાંત માટે શાસ્ત્રીજી મહારાજ વડતાલ સંસ્થા છોડી અક્ષરપુરુષોત્તમ માટે બોચાસણમાં મંદિરની પ્રતિષ્ઠા કરી. ત્યારબાદ સાળંગપુરમાં મંદિરની ધામધૂમ પૂર્વક સ્થાપના કરી. હાલમાં આ મંદિરની સાથે જોડાયેલી પ્રવૃત્તિઓમાં સ્વામિનારાયણ સંત તાલિમ કેન્દ્ર, ખ્યાતનામ ગૌશાળા અને પ્રમુખ સ્વામી વિધ્યામંદિર ચાલી રહ્યા છે. દર વર્ષે હોળી-ધૂળેટી ઉત્સવની ઉજવણી બી.એ.પી.એસ. સંસ્થાનાં પ્રમુખ હજ્જારોની જન-મેદની વચ્ચે કરે છે.

## છબીઓ 

ચિત્ર:Sarangpur Hanumanji Mandir.jpg| સાળંગપુર હનુમાનજી મંદિર, સાળંગપુર
ચિત્ર:Swaminarayan Temple, Sarangpur.jpg|સ્વામિનારાયણ મંદિર, સાળંગપુર
ચિત્ર:BAPS temple Sarangpur.jpg|સ્વામિનારાયણ મંદિર, સાળંગપુર
ચિત્ર:SALANGPUR 1.JPG|સાળંગપુર દરવાજો
ચિત્ર:SALANGPUR 2.JPG|યજ્ઞપુરુષ સ્મૃતિ મંદિર, સાળંગપુર

## સંદર્ભ
## બાહ્ય કડીઓ
* કષ્ટભંજન દેવ, સાળંગપુર વિશે જાળપૃષ્ઠ  
* સ્વામિનારાયણ મંદિર, સાળંગપુર
* સાળંગપુર હનુમાનજી મંદિરની વેબસાઇટ 
* સ્વામીનારાયણ સંસ્થાની વેબસાઇટ પર સાળંગપુર વિશે માહિતી

શ્રેણી:બરવાળા તાલુકો
શ્રેણી:જોવાલાયક સ્થળો
શ્રેણી:સ્વામિનારાયણ સંપ્રદાય
શ્રેણી:યાત્રાધામ
જુલાઇ ૨૫

**૨૫ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૬મો (લિપ વર્ષ દરમ્યાન ૨૦૭મો) દિવસ છે. આ દિવસ પછી વર્ષ પુરું થવામાં ૧૫૯ દિવસ બાકી રહે છે.

## મહત્વની ઘટનાઓ 
* ૧૯૦૮ – આજિનોમોટોની સ્થાપના કરવામાં આવી. ટોક્યો ઇમ્પિરિયલ યુનિવર્સિટીના કિકુને ઇકેડાએ કોમ્બુ સૂપ સ્ટોકના મુખ્ય ઘટક મોનોસોડિયમ ગ્લુટામેટ (એમએસજી)ના ઉત્પાદન માટેની પ્રક્રિયાના પેટન્ટ અધિકારો મેળવ્યા.
* ૧૯૨૦ – દૂરસંદેશાવ્યવહાર: પ્રથમ વખત, એટલાન્ટીક પાર, દ્વિમાર્ગી રેડિયો સંદેશાવ્યવહાર પ્રસારિત કરાયો.
* ૧૯૭૩ – સોવિયેત 'માર્સ ૫' અવકાશી પ્રોબનું પ્રક્ષેપણ કરાયું. 
* ૧૯૭૮ – 'લુઇસ બ્રાઉન' (Louise Brown), વિશ્વના પ્રથમ 'ટેસ્ટ ટ્યુબ બાળક'નો જન્મ થયો.
* ૧૯૮૪ – 'સેલ્યુત ૭'ની અવકાશ યાત્રી 'સ્વેત્લાના સ્વિત્સકાયા' (Svetlana Savitskaya), અવકાશમાં ચાલનાર (Space walk) પ્રથમ મહિલા બની.
* ૧૯૯૭ - કે.આર.નારાયણન, ભારતના દસમા રાષ્ટ્રપતિ બન્યા, આ પદ પર આવનાર તેઓ પ્રથમ દલિત હતા.
* ૨૦૦૭ - પ્રતિભા પાટીલ ભારતના પ્રથમ મહિલા રાષ્ટ્રપતિ બન્યા.
* ૨૦૧૦ – વિકિલિક્સ અફઘાનિસ્તાન યુદ્ધ વિશેના વર્ગીકૃત દસ્તાવેજો પ્રકાશિત કર્યા.
* ૨૦૨૨ – દ્રૌપદી મુર્મૂ ભારતના ૧૫મા રાષ્ટ્રપતિ તરીકે ચૂંટવામાં આવ્યા. આ પદ પર આવનાર તેઓ અનુસૂચિત જનજાતિ સમુદાયના પ્રથમ વ્યક્તિ છે.

## જન્મ 
* ૧૮૩૨ – કરસનદાસ મૂળજી, ઓગણીસમી સદીના ગુજરાતના પત્રકાર, લેખક અને સમાજ સુધારક (અ. ૧૮૭૫)
* ૧૮૭૫ – જીમ કોર્બેટ, ભારતીય શિકારી, પર્યાવરણવાદી અને લેખક (અ. ૧૯૫૫)
* ૧૯૨૯ – સોમનાથ ચેટરજી, ભારતનાં સામ્યવાદી નેતા, લોકસભાના ૧૪મા અધ્યક્ષ (અ. ૨૦૧૮)

## અવસાન 
* ૧૯૪૪ – શ્રીદેવ સુમન, ટીહરી રાજ્યની રાજાશાહી સામે બળવો કરનાર ભારતના સ્વતંત્રતા સેનાની (જ. ૧૯૧૬)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૨૯

**૨૦ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૧૦મો (લિપ વર્ષ દરમ્યાન ૨૧૧મો) દિવસ છે. આ દિવસ પછી વર્ષ પુરું થવામાં ૧૫૫ દિવસ બાકી રહે છે.

## મહત્વની ઘટનાઓ 
* ૧૯૨૧ – એડોલ્ફ હિટલર જર્મન કામદારોના રાષ્ટ્રીય સમાજવાદી પક્ષના નેતા બન્યા.
* ૧૯૪૮ – ઓલિમ્પિક રમતો: XIV ઓલિમ્પિયાડ રમતોત્સવ: બીજા વિશ્વયુદ્ધને કારણે ૧૨ વર્ષના વિરામ બાદ (બર્લિનમાં ૧૯૩૬ના ગ્રીષ્મ ઓલિમ્પિક્સ પછી) યોજાનાર પ્રથમ ગ્રીષ્મ ઓલિમ્પિક્સ લંડનમાં શરૂ થયો.
* ૧૯૫૭ – આંતરરાષ્ટ્રીય પરમાણુ ઊર્જા સંસ્થાની સ્થાપના કરવામાં આવી.
* ૧૯૮૦ – ઇસ્લામિક ક્રાંતિ પછી ઇરાને એક નવો પવિત્ર ધ્વજ અપનાવ્યો.
* ૧૯૮૭ – બ્રિટિશ વડા પ્રધાન માર્ગારેટ થેચર અને ફ્રાન્સના પ્રમુખ ફ્રેનોઇસ મિત્તરેન્ડે ઇંગ્લિશ ચેનલ હેઠળ ટનલ (યુરોટનલ) બનાવવાના કરાર પર હસ્તાક્ષર કર્યા.
* ૧૯૮૭ – ભારતના વડા પ્રધાન રાજીવ ગાંધી અને શ્રીલંકાના રાષ્ટ્રપતિ જે. આર. જયવર્દનેએ વંશીય મુદ્દાઓ પર ભારત-શ્રીલંકા સમજૂતી પર હસ્તાક્ષર કર્યા.
* ૨૦૦૫ – ખગોળશાસ્ત્રીઓએ, લઘુગ્રહ એરિસની શોધની જાહેરાત કરી.

## જન્મ 
* ૧૮૪૧ – ગેર્હાર્ડ હેનરિક હેન્સન, (Gerhard Armauer Hansen) નોર્વેના ચિકિત્સક, રક્તપિત્તના કારકના શોધકર્તા (અ. ૧૯૧૨)
* ૧૯૦૪ – જે.આર.ડી.તાતા, ભારતીય ઉદ્યોગપતિ (અ. ૧૯૯૩)
* ૧૯૪૯ – આરીફ અલ્વી, પાકિસ્તાની રાજકારણી
* ૧૯૫૯ – સંજય દત્ત, ભારતીય અભિનેતા

## અવસાન 
* ૧૮૫૭ – ચાર્લ્સ લુસિઅન બોનાપાર્ટ, ફ્રેન્ચ પ્રકૃતિશાસ્ત્રજ્ઞ અને પક્ષીવિદ્યા નિષ્ણાત (જ. ૧૮૦૩)
* ૧૮૯૧ – ઈશ્વરચંદ્ર વિદ્યાસાગર, ભારતીય શિક્ષણવિદ્ અને સમાજ સુધારક (જ. ૧૮૨૦)
* ૧૯૯૬ – અરુણા આસફ અલી, ભારતીય સ્વાતંત્ર્યસેનાની, રાજકીય કાર્યકર્તા, શિક્ષણશાસ્ત્રી અને પ્રકાશક (જ. ૧૯૦૯)
* ૨૦૦૯ – ગાયત્રીદેવી, જયપુરના ભુતપૂર્વ મહારાણી (જ. ૧૯૧૯)
* ૨૦૧૬ – મધુસૂદન ઢાંકી, ગુજરાતના સ્થાપત્યવિદ્ અને કળા ઇતિહાસકાર (જ. ૧૯૨૭)

## તહેવારો અને ઉજવણીઓ 
* આંતરાષ્ટ્રીય વાઘ દિવસ (International Tiger Day)
* મોહન બાગાન દિવસ, (Mohun Bagan Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૩૦

**૩૦ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૧૧મો (લિપ વર્ષ દરમ્યાન ૨૧૨મો) દિવસ છે. આ દિવસ પછી વર્ષ પુરું થવામાં ૧૫૪ દિવસ બાકી રહે છે.

## મહત્વની ઘટનાઓ 
* ૭૬૨ – બગદાદનો પાયો નંખાયો.
* ૧૯૩૦ – મોન્ટેવિડિયોમાં ઉરુગ્વેએ પ્રથમ ફિફા વર્લ્ડ કપ જીત્યો.
* ૧૯૬૬ – ઇંગ્લેન્ડે પશ્ચિમ જર્મનીને હરાવી ૧૯૬૬નો ફિફા વર્લ્ડ કપ જીત્યો.
* ૨૦૦૬ – વિશ્વનો સૌથી લાંબા સમય સુધી પ્રસારિત સંગીત કાર્યક્રમ *ટોપ ઓફ ધ પોપ્સ* બીબીસી II પર છેલ્લી વખત પ્રસારિત થયો. આ શો ૪૨ વર્ષથી પ્રસારિત થયો હતો.
* ૨૦૧૨ – દિલ્હીમાં વીજસંકલન નિષ્ફળતાથી ઉત્તર ભારતમાં અંધારપટ છવાયો, ૩૦૦ મિલિયનથી વધુ લોકો વીજળી વિના રહી ગયા.

## જન્મ 
* ૧૮૨૨ – વાજીદ અલી શાહ, (Wajid Ali Shah) અવધના અંતિમ નવાબ અને ઠુમરી સંગીતના જન્મદાતા (અ. ૧૮૮૭)
* ૧૯૩૯ – ભારતી શેલત, ભારતીય પુરાતત્વવિદ્ (અ. ૨૦૧૮)
* ૧૯૫૧ – ગેરી જુડાહ, ભારતીય-અંગ્રેજી ચિત્રકાર અને શિલ્પકાર
* ૧૯૬૯ – રીટા કોઠારી, લેખિકા અને અનુવાદક
* ૧૯૭૩ – સોનુ નિગમ, ભારતીય ગાયક અને અભિનેતા

## અવસાન 
* ૧૯૫૩ – અરદેશર ખબરદાર, ગુજરાતી કવિ, વિવેચક, નાટ્યકકાર (જ. ૧૮૮૧)
* ૨૦૦૯ – ક્ષેમુ દિવેટિયા, ભારતીય સંગીતકાર અને ગાયક (જ. ૧૯૨૪)

## તહેવારો અને ઉજવણીઓ 
* મૈત્રી દિવસ, (Friendship Day)
* વિશ્વ માનવ તસ્કરી વિરોધ દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૨૬

**૨૬ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૭મો (લિપ વર્ષ દરમ્યાન ૨૦૮મો) દિવસ છે. આ દિવસ પછી વર્ષ પુરું થવામાં ૧૫૮ દિવસ બાકી રહે છે.

## મહત્વની ઘટનાઓ 
* ૧૭૪૫ – ઇંગ્લેન્ડના ગિલ્ડફોર્ડ નજીક પ્રથમ નોંધાયેલ મહિલા ક્રિકેટ મેચ રમાઇ.
* ૧૭૭૫ – દ્વિતીય મહાદ્વિપીય કોંગ્રેસ દ્વારા યુ.એસ. પોસ્ટલ સિસ્ટમ ની સ્થાપના કરવામાં આવી છે, બેન્જામિન ફ્રેન્કલિન તેના પ્રથમ પોસ્ટમાસ્ટર જનરલ બન્યા.
* ૧૭૮૮ – ન્યૂયોર્ક રાજ્ય યુનાઇટેડ સ્ટેટ્સના બંધારણને બહાલી આપી યુનાઇટેડ સ્ટેટ્સનું ૧૧મું રાજ્ય બન્યું.
* ૧૮૦૩ – સરે આયર્ન રેલવે, વિશ્વની પ્રથમ જાહેર રેલવે દક્ષિણ લંડન, યુનાઇટેડ કિંગડમમાં ખુલ્લી મૂકાઈ.
* ૧૮૪૭ – લાઇબેરિયાએ તેની સ્વતંત્રતાની ઘોષણા કરી.
* ૧૮૯૨ – દાદાભાઈ નવરોજી બ્રિટનમાં પ્રથમ ભારતીય સંસદ સભ્ય તરીકે ચૂંટાયા.
* ૧૮૯૭ – એંગ્લો-અફઘાન યુદ્ધ: પશ્તુન ફકીર સૈદુલ્લાહ ભારતના ઉત્તર પશ્ચિમ સરહદી પ્રાંતની મલકંદ એજન્સીમાં બ્રિટિશ ગેરિસનની ઘેરાબંધી શરૂ કરવા ૧૦,૦૦૦થી વધુ સૈનિકો સાથે કૂચ શરૂ કરી.
* ૧૯૪૪ – પ્રથમ જર્મન 'વી-૨ રોકેટ' બ્રિટન પર ઝીંકાયું.
* ૧૯૪૫ – ઇંગ્લેન્ડના મજૂર પક્ષે ૫ જુલાઈની બ્રિટનની સામાન્ય ચૂંટણીમાં જીત મેળવી વિન્સ્ટન ચર્ચિલને સત્તામાંથી હટાવ્યા.
* ૧૯૭૧ – એપોલો કાર્યક્રમ:'એપોલો ૧૫' યાનનું પ્રક્ષેપણ કરાયું. 
* ૧૯૯૯ – કારગિલ સંઘર્ષનો સત્તાવાર અંત આવ્યો. ભારતીય સેનાએ પાકિસ્તાની ઘૂસણખોરોને સંપૂર્ણપણે ખદેડી મૂક્યાની જાહેરાત કરી.
* ૨૦૦૫ – સ્પેસ શટલ પ્રોગ્રામ: એસટીએસ-૧૧૪ મિશન: ડિસ્કવરી અભિયાન, ૨૦૦૩માં કોલંબિયા ડિઝાસ્ટર પછી નાસાનું પ્રથમ અનુસૂચિત ઉડાન મિશન.
* ૨૦૦૫ – મુંબઇ, ૨૪ કલાકમાં ૩૯.૧૭ ઇંચ (૯૯.૫ સેમી.) વરસાદને કારણે શહેરનો તમામ વ્યવહાર બે દિવસ માટે ઠપ્પ થઇ ગયો.
* ૨૦૦૮ – ભારતમાં અમદાવાદમાં થયેલા શ્રેણીબદ્ધ બોમ્બ ધડાકામાં ૬૬ લોકો માર્યા ગયા અને ૨૦૦થી વધુ લોકો ઘાયલ થયા.
* ૨૦૧૬ – હિલેરી ક્લિન્ટન અમેરિકાના રાષ્ટ્રપતિપદ માટે પ્રથમ મહિલા ઉમેદવાર બન્યા.
* ૨૦૧૬ – *સૌર આવેગ ૨* (Solar Impulse) પૃથ્વીની પરિક્રમા કરનાર સૌર ઊર્જા સંચાલિત પ્રથમ વિમાન બન્યું.

## જન્મ 
* ૧૮૫૬ – જ્યૉર્જ બર્નાડ શો (George Bernard Shaw) આયરિશ નાટ્યકાર, વિવેચક, અને રાજકીય કાર્યકર્તા (અ. ૧૯૫૦)
* ૧૮૬૫ – રજનીકાંત સેન, (Rajanikanta Sen) ભારતીય કવિ અને સંગીતકાર (અ. ૧૯૧૦)

## અવસાન 
* ૧૯૯૪ – મ. કુ. શ્રી વિરભદ્રસિંહજી કૃષ્ણકુમારસિંહજી ગોહિલ
* ૨૦૦૪ – કુમારી કંચન દિનકરરાવ માળી, ગુજરાતી મૂળના હિન્દી ફિલ્મોના ગાયિકા (જ. ૧૯૫૦)

## તહેવારો અને ઉજવણીઓ 
* કારગિલ વિજય દિવસ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૨૮

**૨૮ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૯મો (લિપ વર્ષ દરમ્યાન ૨૧૦મો) દિવસ છે. આ દિવસ પછી વર્ષ પુરું થવામાં ૧૫૬ દિવસ બાકી રહે છે.

## મહત્વની ઘટનાઓ 
* ૧૯૧૪ – પ્રથમ વિશ્વયુદ્ધનો પ્રારંભ થયો.
* ૧૯૮૪ – ઓલિમ્પિક રમતો: ૨૩મી ઓલિમ્પિયાડની રમતો: લોસ એન્જલસમાં ગ્રીષ્મ ઓલિમ્પિક્સ શરૂ કરવામાં આવ્યો.
* ૨૦૧૭ – પાકિસ્તાનના વડા પ્રધાન નવાઝ શરીફને ભ્રષ્ટાચારના આરોપમાં દોષી ઠેરવ્યા બાદ પાકિસ્તાનની સુપ્રીમ કોર્ટે તેમને હોદ્દા પરથી આજીવન ગેરલાયક ઠેરવ્યા.

## જન્મ 
* ૧૯૦૫ – કે. કા. શાસ્ત્રી, ગુજરાતી ભાષાના બહુશ્રુત વિદ્વાન (અ. ૨૦૦૬)
* ૧૯૦૭ – એવી મેયપ્પન, (A. V. Meiyappan) ભારતીય ફિલ્મ નિર્માતા, દિગ્દર્શક (અ. ૧૯૭૯)
* ૧૯૪૦ – અનિલ જોશી, ગુજરાતી નિબંધકાર અને કવિ

## અવસાન 
* ૧૭૫૦ – જોહાન સેબેસ્ટિયન બાચ, બેરોક સમયગાળાના જર્મન સંગીતકાર (જ. ૧૬૮૫)
* ૧૯૪૬ – સંત આલ્ફોન્સા, ભારતીય મૂળની પ્રથમ મહિલા જેઓ કેથોલિક ચર્ચ દ્વારા સંત તરીકે કેનોનાઇઝ કરવામાં આવ્યા. (જ. ૧૯૧૦)
* ૨૦૧૪ – અશ્વિન મહેતા, સાહિત્ય અકાદમી પુરસ્કાર વિજેતા  ગુજરાતી છાયાચિત્રકાર (જ. ૧૯૩૧)
* ૨૦૧૬ – મહાશ્વેતા દેવી, ભારતીય બંગાળી લેખક અને સામાજિક-રાજકીય કાર્યકર્તા (જ. ૧૯૨૬)

## તહેવારો અને ઉજવણીઓ 
* વિશ્વ હિપેટાઈટીસ દિવસ (World Hepatitis Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૨૭

**૨૭ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૮મો (લિપ વર્ષ દરમ્યાન ૨૦૯મો) દિવસ છે. આ દિવસ પછી વર્ષ પુરું થવામાં ૧૫૭ દિવસ બાકી રહે છે.

## મહત્વની ઘટનાઓ
* ૧૮૬૬ – એટલાન્ટિક કેબલ સફળતાપૂર્વક પથરાયો, જેના દ્વારા પ્રથમ વખત એટલાન્ટિક પાર તાર સંદેશાવ્યવહાર પ્રસ્થાપિત થયો.
* ૧૮૯૦ – વિન્સેન્ટ વેન ગોને રિવોલ્વર દ્વારા પોતાની જાતને છાતીમાં ગોળી મારી, બે દિવસ બાદ મૃત્યુ પામ્યા.
* ૧૯૨૧ – બાયોકેમિસ્ટ ફ્રેડરિક બેન્ટિંગની આગેવાની હેઠળના યુનિવર્સિટી ઓફ ટોરોન્ટોના સંશોધકોએ સાબિત કર્યું કે ઇન્સ્યુલિન અંતસ્ત્રાવ લોહીમાં શર્કરાના પ્રમાણને નિયંત્રિત કરે છે.
* ૧૯૨૯ – યુદ્ધકેદીઓની સારવાર સંબંધિત ખરડા પર ૧૯૨૯ના જિનેવા સંમેલનમાં ૫૩ દેશોએ હસ્તાક્ષર કર્યા.

## જન્મ
* ૧૮૯૦ – રામલાલ ચુનીલાલ મોદી, ગુજરાતી લેખક, સંશોધક, સમીક્ષક અને ઇતિહાસકાર (અ. ૧૯૪૯)
* ૧૯૧૩ – કલ્પના દત્ત, ભારતીય સ્વતંત્રતા ચળવળના કાર્યકર (અ. ૧૯૯૫)
* ૧૯૧૪ – પિંગળશી બ્રહ્માનંદ ગઢવી, ગુજરાતી લોક ગાયક અને લોકસાહિત્યકાર (અ. ૧૯૯૮)
* ૧૯૬૦ – ઉદ્ધવ ઠાકરે, ભારતીય રાજકારણી
* ૧૯૬૭ – રાહુલ બોસ, ભારતીય અભિનેતા, પટકથા લેખક, દિગ્દર્શક, સામાજિક કાર્યકર

## અવસાન
* ૧૯૬૨ – પુનિત મહારાજ, ગુજરાતના સંત અને ભજનિક, જનકલ્યાણ માસિકના સ્થાપક (જ. ૧૯૦૮)
* ૧૯૯૨ – અમજદ ખાન, ભારતીય ચલચિત્ર અભિનેતા (જ.૧૯૪૦)
* ૨૦૧૫ – ડૉ. એ.પી.જે. અબ્દુલ કલામ, ભારતના ભૂતપૂર્વ રાષ્ટ્રપતિ અને વૈજ્ઞાનિક (જ.૧૯૩૧)

## તહેવારો અને ઉજવણીઓ
* 
## બાહ્ય કડીઓ
* બી.બી.સી.(BBC): આજનો દિવસ

----

શ્રેણી:જુલાઇ
જુલાઇ ૫

**૫ જુલાઇ**નો દિવસ ગ્રેગોરીયન પંચાંગ મુજબ વર્ષનો ૧૮૬મો (લિપ વર્ષ દરમ્યાન ૧૮૭મો) દિવસ છે. આ દિવસ પછી વર્ષ પુરું થવામાં ૧૭૯ દિવસ બાકી રહે છે.

## મહત્વની ઘટનાઓ 
* ૧૯૧૬ – ભારતના મુંબઈ શહેરમાં એસ. એન. ડી. ટી. મહિલા વિશ્વવિદ્યાલયની સ્થાપના કરવામાં આવી.
* ૧૯૪૬ – પેરિસ, ફ્રાન્સમાં, બિકિની (સ્ત્રીઓનાં આંતરવસ્ત્રો)ના ઉપયોગની પુનઃશરૂઆત કરાઇ. (મૂળ તે રોમન શોધ હતી) 
* ૧૯૫૪ – આંધ્ર પ્રદેશ ઉચ્ચ ન્યાયાલયની સ્થાપના કરાઇ.
* ૧૯૫૪ – બીબીસીએ તેનું પહેલું ટેલિવિઝન ન્યૂઝ બુલેટિન પ્રસારિત કર્યું.
* ૧૯૬૨ – ફ્રાન્સ સાથે આઠ વર્ષ લાંબા યુદ્ધ બાદ અલ્જીરિયાએ સત્તાવાર સ્વતંત્રતાની ઘોષણા કરી.
* ૧૯૭૫ – આર્થર એશે વિમ્બલ્ડન સિંગલ્સ ટાઈટલ જીતનારો પ્રથમ અશ્વેત વ્યક્તિ બન્યો.
* ૧૯૭૭ – પાકિસ્તાનમાં લશ્કરે સત્તાપલટો કરાવ્યો, પાકિસ્તાનના પ્રથમ ચુંટાયેલા વડાપ્રધાન ઝુલ્ફીકાર અલી ભુટ્ટોને પદભ્રષ્ટ કરાયા. 
* ૧૯૯૬ – "ડોલી" નામની ઘેટી, પુખ્ત પ્રાણીનાં કોષમાંથી ક્લોન કરાયેલું પહેલું સસ્તન પ્રાણી બન્યું. 

## જન્મ 
* ૧૮૮૨ – ઇનાયત ખાન, ભારતીય રહસ્યવાદી અને શિક્ષિક (અ. ૧૯૨૭)
* ૧૯૧૮ – કે. કરુણાકરન, ભારતીય વકીલ અને રાજકારણી, કેરળના ૭મા મુખ્યમંત્રી (અ. ૨૦૧૦)
* ૧૯૨૫ – નવલકિશોર શર્મા, ગુજરાત રાજ્યના ભૂતપૂર્વ રાજ્યપાલ (અ. ૨૦૧૨)
* ૧૯૯૫ – પી. વી. સિંધુ, ભારતીય બેડમિન્ટન ખેલાડી

## અવસાન 
* ૧૯૫૭ – પ્રતુલચંદ્ર ગાંગુલી, ભારતીય ક્રાંતિકારી (જ. ૧૮૮૪)
* ૧૯૫૭ – અનુગ્રહ નારાયણ સિંહા, ભારતીય વકીલ અને રાજકારણી, બિહારના પ્રથમ નાયબ મુખ્યમંત્રી (જ. ૧૮૮૭)
* ૨૦૦૬ – થિરુનલ્લૂર કરુણાકરન, ભારતીય કવિ અને વિદ્વાન (જ. ૧૯૨૪)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જુલાઇ
શ્રાવણ સુદ ૩

**શ્રાવણ સુદ ૩**ને ગુજરાતીમાં **શ્રાવણ સુદ તૃતિયા** કે **શ્રાવણ સુદ ત્રીજ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના દસમા મહિનાનો ત્રીજો દિવસ છે, જ્યારે શક સંવત મુજબ વર્ષના પાંચમા મહિનાનો ત્રીજો દિવસ છે.  

## તહેવારો અને ઉજવણીઓ
* ઠકરાણી ત્રીજ
* 
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
ભેલીદરા

**ભેલીદરા** ભારત દેશના પશ્ચિમ ભાગમાં આવેલા ગુજરાત રાજ્યના મધ્યપૂર્વ ભાગમાં આવેલા પંચમહાલ જિલ્લામાં આવેલા કાલોલ તાલુકામાં આવેલું એક  ગામ છે. ભેલીદરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ,  તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:કાલોલ તાલુકો